ADPU barəsində səslənən ittihamlara cavab verdi – “ƏSASSIZDIR!” » Hurriyyet.org - Online qəzet\nNoyabrın 21-nə manatın MƏZƏNNƏSİ\nDYP əməkdaşı türkiyəli yazara: ”Qardaş, pulun yoxdursa...”\nABŞ UKRAYNAYA LETAL SİLAHLAR VERMƏYƏ HAZIRLAŞIR - Putinə Senatdan xəbərdarlıq siqnalı\nƏsgərin ölümündə təqsirləndirilən gizir azadlığa buraxıldı\n“Rasim Balayevin aylıq 2400 manatdan çox gəliri var” - RƏSMİ AÇIQLAMA\nPKK/PYD İdlibdəki TSQ məntəqəsinə minaatanlarla hücum etdi\nƏrdoğan nazirlərlə 2 saat 10 dəqiqə çəkən qapalı toplantı keçirdi: NATO-dakı qalmaqal, Rza Zərrab davası, S-400 raketləri...\nKimləri kredit borcuna görə həbs etmək olar? - EKSPERTLƏRİN RƏYİ\nABŞ generalından Trampa sərt mesaj: “Yanlış qərar verən, cəzasını da çəkər” - VİDEO\nHurriyyet.org - Online qəzet » Xəbər lenti » ADPU barəsində səslənən ittihamlara cavab verdi – “ƏSASSIZDIR!”\nADPU barəsində səslənən ittihamlara cavab verdi – “ƏSASSIZDIR!”\nXəbər lenti / Üst Slayd / Ölkə / Qalereya / Redaktorun seçimi\nAzərbaycan Dövlət Pedaqoji Universiteti (ADPU) “Gündəm xəbər” qəzeti və saytında onunla bağlı yer alan “ADPU-da kütləvi narazılıq dalğası” sərlövhəli yazıya cavab verib. ADPU-nun İctimaiyyətlə əlaqələr şöbəsindən Hurriyyet.org-a daxil olan məlumatı olduğu kimi oxucuların diqqətinə çatdırırıq:\n“Gündəm xəbər” qəzetinin 13-19 noyabr 2017-ci il tarixli № 58(1299)-ci sayında və eləcə də noyabrın 13-də “Gündəm xəbər” saytında “ADPU-da kütləvi narazılıq dalğası” sərlövhəli həqiqətdən uzaq yazı dərc olunmuşdur. Həmin yazıya cavab olaraq aşağıdakı faktları diqqətinizə çatdırmağı məqsədəuyğun bilirik:\nP.Cəfərova qeyd edir ki , tanımadığı qruplarda nümunə dərsi aparıb.\nBildiririk ki, müəllimin auditoriyanı tanıyıb-tanımamğının keyfiyyətli dərs demək üçün heç bir əhəmiyyəti yoxdur. Burada müəllimin fənni mükəmməl bilməsi və tədris etməsi əsasdır. P.Cəfərova dərsi lazımi səviyyədə apara bilməyib. Ümumiyyətlə, dərsin mühazirə və ya seminar məşğələsi olması aydın olmadı. Halbuki o, mühazirə məşğələsi keçməli idi.\nÖyrədici–texniki mühitin yararsız olmasının bəhanə gətirən P.Cəfərova bununla dediyi dərsdəki çatışmazlıqları ört-basdır etməyə çalışır. Onun dərsi nəzəri-metodik cəhətdən düzgün deyildi və təkrar müzakirə zamanı bu nöqsanlar bir daha qeyd edildi.\nMüsabiqədə P.Cəfərova ilə iştirak edən Səmədzadə Fəridə Oqtay qızı “Məktəbəqədər təlim və tərbiyə” ixtisası üzrə magistr təhsili almışdır, doktorantdır. P.Cəfərovanın özünün də baza təhsili “Məktəbəqədər təlim və tərbiyə” ixtisası deyildir. İbtidai təhsil fakültəsini bitirmişdir.\nP.Cəfərovanın qeyd etdiyi kimi, Fəridə Səmədzadənin atası Oqtay Səmədzadə Müseyib İlyasovun həyat yoldaşının işlədiyi məktəbin direktoru yox, Sabunçu rayonundakı 279 nömrəli tam orta məktəbin direktorudur. P.Cəfərovanın yazdığı “Fakültə seçki komissiyasının sədri” (belə bir vəzifə mövcud deyil) Müseyib İlyasovun həyat yoldaşı isə 82 nömrəli tam orta məktəbin müəllimidir. Burada da başqalarını saxtakarlıqda günahlandıran P.Cəfərova özü saxta danışmaqla insanları aldatmağa çalışır.\nP.Cəfərovanın “bu fənni heç bir zaman tədris etməyən” adlandırdığı Həsənova Pərişan Məhərrəm qızı “Məktəbəqədər təlim və tərbiyə” ixtisası üzrə ali təhsil almışdır, pedaqogika üzrə fəlsəfə doktoru, baş müəllimdir. Uzun müddət Bakı Qızlar Univeritetində kafedra müdiri işləmiş və bu fənni tədris etmişdir.Yüksək hazırlılı müəllimdir.\nP.Cəfərova təkrar müzakirə vaxtı Qarabağ münaqişəsini dərsdə qeyd etdiyi üçün ona irad tutulduğunu bildirir. P.Cəfərovanın müraciətində Qarabağ münaqişəsini və Təhsil Strategiyasının ona irad tutlmasını ön plana çəkməsi\nəslində dərsinin aşağı səviyyədə olmasını gizlətmək üçün bir vasitədir. Onun gətirdiyi arqument dərsin səviyyəsinin yüksək olması demək deyildir.\nP.Cəfərova qeyd edir ki, təkrar müzakirə zamanı “ən gülünc irad” komissiya üzvlərinin dərsi təlimçi kimi aparmağımı irad tutmaları idi.\nP.Cəfərova 40 nəfərlik və 40 kvadrat metrlik auditoriyada əlini yuxarı qaldıraraq “uşaqlar, məni görürsünüz?”- deməsi kurslarda təlim aparan təlimçi kimi təəssürat yaradırdı. P.Cəfərova mühazirəçi müəllim kimi deyil, özünü təlmçi kimi aparırdı. Başa düşmürdü ki, o bağça uşaqları ilə deyil, tələbələrlə işləyir.\nP.Cəfərova müsabiqə və apelyasiya müddətində qeyri-obyektivliyə, qərəzli münasibətə yol verildiyini iddia edir.\nMüsabiqə və apelyasiya müddətində heç bir qeyri-obyektivliyə, qərəzli münasibətə, məkrli idarəçiliyə yol verilməmişdir. Bütün dərslərin videoçəkilişi vardır. Fakültə dekanı Şəhla Əliyeva heç kimə təsir göstərməmiş və xahiş etməmişdir. Komissiyanın tərkibinə bu sahənin tanınmış mütəxəssisləri, görkəmli alimlər və fakültənin ən yaxşı müəllimləri daxildir. Onlara təsir və ya təzyiq olunmamışdır. Əgər P.Cəfərova özünü həqiqətən bacarıqlı müəllim hesab edirsə, niyə birillik müqavilə ilə işləməkdən və yenidən seçkiyə getməkdən imtina etdi? İkinci dəfə seçkiyə girib özünü sübüt edə bilərdi.\nP.Cəfərova iddia edir ki, kafedra müdiri M.İlyasov tərəfindən ona birillik müqavilə üçün ərizə yazmaq təklif olunub. Guya M.İlyasov qeyd edib ki, müqaviləyə qol çəkməsə, işdən azad olunacaqdır və onu 14 sentyabr 2017-ci il tarixdə işdən azad edib.\nƏslində, belə bir üey olmamışdır. Bu P.Cəfərovanın növbəti yalanıdır. Ona topladığı balın müqabilində birillik müqavilə bağlamaq təklif olunmuşdur. O isə bundan özü imtina etmişdir.\nP.Cəfərova qeyd edir ki, xəstələnib və bülletendə olduğu halda işdən çıxarılıb. Onun müqavilə müddəti aprel ayında başa çatmış, müqavilə müddəti sentyabrın 15-dək uzadılmışdır. Birillik müqavilədən imtina etdiyi üçün işinə xitam verilmişdir. Bülleten təqdim olunmamışdır. Xəstə olması barədə heç kimə məlumat verməmişdir.\n2016/2017-ci tədris ilində müəllimlərin işə qəbulu ilə bağlı verilmiş elana əsasən “Yaş və pedaqoji psixologiya” kafedrasında “Eksperimental psixologiya” fənnindən müsabiqədə iştirak etmək üçün 2 nəfər ərizə vermişdir. Bunlardan biri psixologiya üzrə fəlsəfə doktoru, dosent Vəlimedova Olqa Viktorovna, digəri isə Əlixanova Gülnarə Həmzəbəyovna olmuşdur.\nFakültədə müsabiqənin şəffaflığını və obyektivliyini təmin etmək məqsədilə sınaq (nümunəvi) dərslər təşkil edilmişdir. Belə ki, müsabiqənin keçirilməsi üçün elmi dərəcəsi və adı olan səriştəli professor-müəllimlərdən: Yaş və pedaqoji psixologiya kafedrasının müdiri, psixologiya üzrə elmlər doktoru, prof.Ərəstun Baxşəliyev, Ümumi psixologiya kafedrasının müdiri, psixologiya üzrə elmlər doktoru, prof.Ramiz Əliyev, Məktəbəqədər təhsilin pedaqogikası və metodikası kafedrasının müdiri, pedaqogika üzrə elmlər doktoru, prof.Museyib İlyasov, Korreksiyaedici təlim kafedrasının müdiri, pedaqogika üzrə fəlsəfə doktoru, dos.Nailə Hüseynova, o cümlədən dos.Şərafət Baxışova, dos.Zərifə Əliyeva, dos.Ülviyə Əfəndiyeva və s. əməkdaşlardan ibarət fakültənin Tədris Metodik Şurasında iddiaçıların sınaq dərsləri əvvəlcədən müəyyən olunmuş müxtəlif meyarlar əsasında qiymətləndirilmişdir.\nQeyd olunan kafedrada tədris olunan fənlər üzrə vakant professor, dosent, baş müəllim və müəllim vəzifələrinin tutulması qaydaları barədə bütün iddiaçıların hər birinə əvvəlcədən məlumat verilmişdir.\nQaydalara görə iddiaçıların hər biri seçdiyi fənn üzrə sınaq (nümunə) dərsi keçməli idi. Hər bir iddiaçının dərsində fakültənin müvafiq kafedrasının əməkdaşları, o cümlədən Tədris Metodik Şura üzvləri iştirak etmiş və dərsin daha geniş tərkibdə müzakirə edilməsi üçün video çəkiliş də aparılmışdır. Bu qayda bütün digər iştirakçılarda olduğu kimi O.Vəlimedovanın keçdiyi sınaq dərsində də tətbiq edilmiş və video çəkiliş aparılmışdır.\nVideo çəkilişə baxış zamanı O.Vəlimedovanın “Eksperimental psixologiya” fənni üzrə dərs keçməli olduğu halda, yalnız psixologiyanın ümumi məsələlərindən danışdığı və dediklərinin böyük bir hissəsinin elmi səhvlərdən ibarət olduğu məlum olmuşdur. Eyni zamanda məlum olmuşdur ki, metodiki tələblərə dərs prosesində əməl olunmamışdır.\nMütəxəssislərin qənaətinə görə O.Vəlimedovanın sınaq dərsində mühazirənin quruluşuna dair tələblər ödənilməyib. Belə ki:\n- müəllimin (yəni iddiaçı O.Vəlimedovanın) dərsə aid hazırlığı, mövzu ilə bağlı bilik səviyyəsi yetərsiz olmuşdur;\n- dərsdə iddiaçı tərəfindən eksperimental psixologiya, eləcə də mövzu ilə bağlı əsaslı fikir və anlayışlar səslənməmişdir.\nBunun əksinə olaraq digər iddiaçı - Əlixanova Gülnarənin dərsində isə qeyd edilən əksər tələblər ödənilmişdir.\nŞura üzvləri O.Vəlimedovanın elmi fəaliyyətini deyil, seçki üçün tələb olunan sınaq dərsini qiymətləndirmişdir. İddiaçı O.Vəlimedova tərəfindən təqdim edilən bu dərs onun eksperimental psixologiyanı tədris etməsi üçün lazımi biliyə malik olmadığı qənaətini doğurmuşdur.\nŞura üzvlərinin ayrı-ayrılıqda hər birinin 33 bənddən ibarət tələblərə uyğun şəkildə verdikləri ballar ümumiləşdirilərkən O.Vəlimedovanın 20,6 bal topladığı məlum olmuşdur.\nO.Vəlimedovanın müsabiqənin nəticəsi barədə apellyasiya şikayəti əsasında video çəkilişə yenidən baxılmış və verilən balların doğruluğu bir daha şura üzvləri tərəfindən təsdiq olunmuşdur. Apellyasiya şikayətinə yenidən baxılacağı və onun vaxtı ilə bağlı O.Vəlimedovaya əvvəlcədən məlumat verilmiş və o, bununla əlaqədar narazılığını bildirməmişdir. Nəticədə 06.05.2017-ci il tarixində apellyasiya təyin olunmuşdur. Tədrisin idarə olunması və tədris texnologiyaları mərkəzinin direktor müavini, dos.Ənvər İmanov və kafedranın rəhbərliyi tərəfindən O.Vəlimedovaya xəbərdarlıq olunmasına baxmayaraq təkrar baxışda iştirak etməmişdir.\nO.Vəlimedovanın ölkə başçısına və digər təşkilatlara müxtəlif saytlarda yazdığı şər, böhtan dolu yazıları ilə bağlı aşağıdakıları bildirməyi lazım bilirik:\nO.Vəlimedova iddia edir ki, ona müsabiqədə dərs deyəcəyi fənni və mövzunu məcburi veriblər.\nO.Vəlimedova bilməli idi ki, müsabiqədə iştirak etmək üçün hər hansı bir fənn üzrə iddiaçı müəllim proqrama uyğun fənnin bütün mövzularında dərs deməyi bacarmalıdır.\nO.Vəlimedovaya da digər iddiaçılarda olduğu kimi əvvəlcədən fənnin sillabusu təqdim olunub və sınaq dərs günü o, heç bir kənar təzyiq olmadan özü hansı mövzunu istəyibsə onu da seçib və dərsini özünün seçmiş olduğu mövzu üzrə deyib.\nƏgər o, dərsə girmək istəmirdisə heç kim onu bu işə məcbur edə bilməzdi. Çünki onun adlarını öz yazılarında çəkdiyi S.Salamova, P.Cəfərova və digər iddiaçılar da hansı fənn üzrə ərizə vermişdilərsə o fəndən də dərs demişlər. Digər bir faktı da deyə bilərik ki, əgər onun müəyyən etirazı olsaydı həmin fənn və mövzudan dərs keçməzdi və heç kim onu buna məcbur edə bilməzdi.\nO.Vəlimedova bildirir ki, “Eksperimental psixologiya” fənni üzrə tədrisi hələ altı ay sonra olacaq mövzudan dərs keçməyə məcbur edilmişdir.\nMəlumat üçün nəzərinizə çatdırmaq istəyirik ki, “Eksperimental psixologiya” fənni mövcud tədris planına uyğun olaraq tədris ilinin birinci semestrində tədris olunur və bu fənn üzrə dərslər dekabr ayında başa çatır. Müsabiqə isə aprel ayında keçirilmişdir. Başqa sözlə, O.Vəlimedovanın iddia etdiyi kimi o, altı ay sonra keçiriləcək mövzu üzrə deyil, artıq keçirilmiş mövzu üzrə dərs deməyə razılaşmışdır.\nXüsusi olaraq bildirmək istəyirik ki, fənn üzrə iddiaçı olan digər müəllimlər kimi O.Vəlimedova da müsabiqədə iştirak edəcəyini özü bilirdi. O da digər müəllimlər kimi iddiaçı olduğu fənnin kafedra tərəfindən təsdiq olunmuş işçi tədris planı (sillabus) ilə əvvəlcədən tanış olmuşdur. Mövzular ilə əvvəlcədən tanış olduğu üçün o, bu fənnin hansı mövzulardan ibarət olduğunu müsabiqə başlamadan əvvəl də çox yaxşı bilirdi və müsabiqə keçiriləcək vaxta qədər onun bir mütəxəssis kimi bu mövzulara hazırlaşmaq üçün kifayət qədər vaxtı olmuşdu.\nBütün bunları bildiyi halda onun sınaq dərsində fəndən və tədris etməli olduğu mövzudan kənar ümumi xarakterli mözu ilə dərs deməyə çalışması başa düşülən deyil. Bundan başqa əgər o, “Eksperimental psixologiya “ üzrə mütəxəssis deyildisə o zaman nə üçün bu fənn üzrə müsabiqədə iştirak etməyə ərizə vermişdi?! Belə çıxır ki, O.Vəlimedova əvvəlcədən nümunəvi sınaq dərs keçməyə yox, “nümunəvi böhtan” atmağa hazırlaşırmış.\nO.Vəlimedova psixologiya üzrə 27 fəndən dərs dediyini bildirir.\nƏlbəttə, bu mümkün olan və inandırıcı bir məsələ deyil. Hər bir mütəxəssis təsdiq edə bilər ki, psixologiya üzrə heç kim 27 fəndən yüksək səviyyədə dərs deyə bilməz. Digər bir məsələ isə yenə maraq doğurur. Necə olur ki, 27 fəndən yüksək səviyyədə dərs aparan müəllim özünün ərizəsi və arzusu ilə tədris etmək istədiyi “Eksperimental psixologiya”dan son dərəcə aşağı səviyyəli dərs aparmışdır?\nOnu da bir daha xüsusi qeyd etmək istərdik ki, iddiaçı müsabiqə günündən iki ay əvvəldən artıq hansı fəndən və hətta o fənnin hansı mövzularından dərs deyəcəyini də bilirdi. Əgər o, həqiqətən də məcbur edilmişdisə niyə əvvəlcədən universitet rəhbərliyinə bu barədə məlumat verməmişdir?\nÖzünün keyfiyyətsiz dərs dediyini etiraf etmək əvəzinə, O.Vəlimedova şər, böhtan və qarayaxma yolunu tutaraq müxtəlif saytlarda çıxış etmək, yuxarı təşkilatlara şər və böhtan dolu ərizələr yazmaq yolu ilə böyük ustalıqla diqqəti əsl məsələ olan özünün keyfiyyətsiz dərsindən yayındırmağa çalışır.\nMəlumat üçün bildirmək istəyirik ki, ADPU “Yaş və pedaqoji psixologiya” kafedrasının iclasında (10.06.2017-ci il tarixli 19 nömrəli protokol) müsabiqənin yekunları müzakirə edilərkən onun obyektiv, qaydalara uyğun keçirildiyi qeyd edilmiş, nəticələr ümumiləşdirilmişdir. Nəticədə kafedra müdiri müsabiqənin düzgün, obyektiv keçirildiyini bildirmiş, qalib olanları təbrik etmişdir. Bununla belə, həmin iclasda kafedranın dərs yükünün imkan verdiyini nəzərə alaraq ADPU-nun rektorluğundan müsabiqədən keçməyən müəllimlərlə birillik müqavilə bağlamaq, onların gələcək müsabiqələrdə iştirak etmələrinə şərait yaratmaq xahiş edilmişdir. O.Vəlimedova da həmin iclasda iştirak etmiş, qərarlara hamı ilə birlikdə səs vermişdir.\nKafedranın müsabiqədə qalib olmayan digər müəllimləri kimi O.Vəlimedovaya da birillik müqavilə bağlamaq və yenidən müsabiqədə iştirak etmək təklif olunmuşdur. O, da öz növbəsində bu təkliflə əvvəlcə razılaşmış, amma iki aydan sonra bizə məlum olmayan səbəblərdən bundan imtina edərək şikayət ərizələrində və müxtəlif KİV-lərdə iş yoldaşlarına, universitetin və fakültənin rəhbərliyinə qarşı qərəzli, qeyri-obyektiv mövqe tutmuşdur.\nO.Vəlimedova müxtəlif saytlarda, yazdığı ərizələrdə özünü elə təqdim edir ki, ilk baxışda ona qərəzli münasibətin olduğu, çox görkəmli alimin ədalətsizliklə üzləşdiyi təsəvvürü yaransın.\nO.Vəlimedova belə bir təsəvvürü yaratmaq üçün faktları təhrif edir, qarayaxmalara əl atır. Saytlardan birində 40-dan artıq elmi əsərin, çoxsaylı kitab və dərsliklərin, ABŞ-da nüfuzlu jurnallarda elmi məqalələrinin nəşr olunduğu göstərilir. Onun özünün mart 2017-ci il tarixində imzaladığı elmi-metodik əsərlərin siyahısında 35 adda elmi əsərin adı verilir. Onların arasında bir dənə olsun dərslik yoxdur. Tezislər isə məqalə kimi təqdim olunur.\nŞura üzvləri iddiaçıların - O.Vəlimedovanın və G.Əlixanovanın elmi-metodiki fəaliyyətləri ilə tanış olarkən müəyyən etmişdir ki, O.Vəlimedova psixologiya üzrə fəlsəfə doktorudur, onun 35 adda elmi məqaləsi vardır. Onlardan biri xaricdə çap olunmuşdur. G.Əlixanova dissertantdır, dissertasiyasını Bakı Dövlət Universitetində yerinə yetirmişdir. Elmi işi müdafiə ərəfəsindədir. 39 elmi-metodik əsərin müəllifidir. Onlardan 5-i xaricdə çap olunmuşdur.\nVəlimedova iddia edir ki, onun fənn üzrə sınaq dərsi mühazirə amma digər iddiaçı olan G.Əlixanovanın sınaq dərsi isə seminar formasında aparılıb.\nBildirmək istəyirik ki, onun bu iddiası da tamami ilə əsassız və həqiqətdən uzaqdır. Belə ki, bu fənn üzrə müsabiqədə iştirak edən iddiaçıların hər ikisi dərsləri eyni fənn üzrə mühazirə şəklində aparmışlar. Eləcə də O.Vəlimedova və onun seçkidə rəqibi olan G.Əlixanova “Eksperimental psixologiya” fənni üzrə dərsləri ancaq mühazirə formasında aparmışdır. O.Vəlimedova bu əsassız iddiası ilə yenə də diqqətləri özünün keyfiyyətsiz dərsi olan əsl məsələdən yayındırmağa çalışır.\nO.Vəlimedova yazır: “Heç vaxt təsəvvür edə bilməzdim ki, ömrünü müəllim və elmə həsr edən adama, milli azlığın nümayəndəsinə qarşı belə terror etmək mümkündür”.\nƏvvəla, tam məsuliyyətlə bildirmək istəyirik ki, “milli azlığın nümayəndəsinə qarşı terror” ifadəsinin işlənməsi düşünülmüş şəkildə milli hislərlə oynamaqdır. İkincisi,“onun yerini tutan” Əlixanova Gülnarə Həmzəbəyovna da milliyyətcə ləzgidir. Deməli, burada heç bir milli ayrıseçkilikdən söhbət belə gedə bilməz.\nO.Vəlimedova yazır: “Mənim rəqibim Əlixanova Gülnarə İxtisasartırma və yenidənhazırlanma İnstitutunun texniki işçisidir, elmi dərəcəsi və baş müəllimliyi olmayan adam pulun qarşılığında mənim əvəzimə təyin olunaraq işə təqdim etdiyi sənədlərdə özünü “baş müəllim” yazır, dövlətimizi aldadaraq yalan yolu ilə mühazirə dərslərini aparıb, maaşı artıqlaması ilə alacaq”.\nBirincisi, Olqa Vəlimedova bilməlidir ki, ali məktəbdə seminar və ya mühazirə aparmağın maaşa heç bir dəxli yoxdur. Deməli, heç kim dövləti aldatmır. İkincisi, bu müsabiqədir, heç kimin əvəzinə təyinat aparılmır.\nƏlixanova Gülnarə Həmzəbəyovnanın “Əmək kitabçası”nda yazılır: “26 dekabr 2014-cü ildə İnstitutun Elmi Şurasında müsabiqədən keçdiyi üçün “Psixologiya və ictimai elmlər” kafedrasının baş müəllimi təyin edilsin və əmək müqaviləsi bağlansın” (26.12.2014; Əmr №11). Göründüyü kimi Gülnarə Əlixanova heç kimi aldatmayıb.\nO.Vəlimedova cənab Prezidentə yazdığı ərizədə ağır ittiham irəli sürür: “İş yerimi başqasına satıb məni işdən çıxardıblar”.\nSual olunur, nə vaxtdan bu, onun şəxsi iş yeri olub? Məgər O.Vəlimedova kafedradakı dosent və ya müəllim vəzifəsini özəlləşdirib? O.Vəlimedova hələ də bilmir və ya bilmək istəmir ki, kimliyindən asılı olmayaraq müqavilə müddəti bitdikdən sonra onun tutduğu yer (professor, dosent və s.) boş yer hesab olunur və oranı tutmaq üçün açıq müsabiqə elan olunur. Buna görə də onun “müsabiqədə iştirak etməyə məcbur qalmışam” ifadəsi yalandan başqa bir şey deyildir. O, özü də əvvəlcədən çox yaxşı bilirdi ki, tədris ilinin sonunda onun müqavilə müddəti başa çatacaq.\nO.Vəlimedova Azərbaycan Respublikasının Prezidenti cənab İlham Əliyevə yazdığı ərizədə göstərir: “Müsabiqənin nəticəsi o oldu ki, seçilənlərdən 70-80 faizi bir saat dərs deməmiş laborantlar, texniki işçilər, magistr, elmi dərəcəsi olmayan adamlardır”. “Nəticədə təhsilə və elmə aid olmayan adamlar bu müsabiqədən keçdilər”. Cənab Prezidentə ünvanlanan şikayət məktubunda daha sonra qeyd edilir: “...Onlar bir dərsi əzbərləyib, tanış və pulun müqabilində özlərinə fakültə dekanı Şəhla Əliyevanın köməyi ilə yüksək bal alıb savadlı elm adamlarını kənara ataraq beş il müddətində müəllim işləmək hüququ qazanıblar”.\nBununla bağlı göstərilənlər şər və böhtandan başqa bir şey deyildir. Belə ki, universitetdə tədris olunan fənlər üzrə vakant professor, dosent, baş müəllim və müəllim vəzifələrinin tutulması üçün 8 fakültədə, 39 kafedrada 87 fənn üzrə 114 yer müsabiqəyə çıxarılmışdır. Sənəd qəbulu zamanı 114 yerə 500 nəfərin sənədi qəbul edilmiş, onların 350 nəfəri universitet əməkdaşları, 150 nəfəri isə digər ali təhsil müəssisələrində və ümumi təhsil məktəblərində işləyən müəllimlər olmuşdur. Sənəd verənlərdən 230 nəfərin elmi dərəcəsi olmuşdur.\nMüsabiqənin yekunlarına əsasən universitet üzrə müsabiqəyə çıxarılan 114 yerdən 112-də müsabiqə baş tutmuşdur. Müsabiqənin nəticələrinə əsasən qalib gələn 112 nəfərdən 12 nəfəri professor, 45 nəfəri dosent, 44 nəfəri baş müəllim, 11 nəfəri müəllimdir. Qalib gələnlərin 90%-i, yəni 100 nəfəri ADPU-nun əməkdaşları, 10%-i, yəni 12 nəfəri isə kənardan müsabiqədə iştirak edənlərdəndir.\n“Məktəbəqədər təhsil, psixoloji xidmət və korreksiyaedici təlim” fakültəsində 4 kafedrada, 11 fənn üzrə 15 yer ayrılsa da, 13 nəfər qalib olmuşdur. Bu fakültədə qaliblərdən 4 nəfər dosent, 4 nəfər baş müəllim, 5 nəfəri müəllimdir. Qaliblərin 7-si fəlsəfə doktorudur. Göründüyü kimi bu müabiqənin iştirakçılarının və qaliblərinin hər biri elm və təhsillə bağlı olan insanlardır. Elm və təhsilə aidiyyatı olmayan heç kim müsabiqədə iştirak etməmişdir.\nO.Vəlimedova yazır: “Bəzi dərslər 80 dəqiqədən az, yarımçıq, on dəqiqəlik keçilib”.\nMüsabiqənin gedişi zamanı, həqiqətən də sınaq dərslərinin çəkilişinə gəlməkdən imtina edən, eyni zamanda dərs zamanı müəyyən vaxt keçdikdən sonra dərsi davam etməkdən imtina edən bir-iki iddiaçı olmuşdur. Bu halda belə iddiaçıların müsabiqə nəticələri ləğv edilmişdir. Bu da onu göstərir ki, əslində sınaq dərslərinin video qeydiyyatının aparılması özlüyündə yaxşı təcrübədir və yetərli pedaqoji bacarıqlara sahib olmayan iddiaçıların müəyyən edilməsinə imkan yaradır. O.Vəlimedovanın dediyi kimi müsabiqədə “10 dəqiqəlik və parça-parça olan dərs”lər qiymətləndirilmədə nəzərə alınmamışdır. Belə ki, 10 dəqiqə dərs keçib 80 bal alan iddiaçı yoxdur.\nO.Vəlimedova yazır ki, dekan fakültədə əlverişli psixoloji iqlim yaratmır.\nO.Vəlimedova əlverişli psixoloji iqlim nəyə deyir? Yəqin ki, O.Vəlimedova dərsə gəlməyəndə ona göz yumulmamağını, jurnalı sillabusa uyğun yazmayanda ona xəbərdarlıq edilməsini, fakültə dəhlizlərində dövlət əleyhinə danışanda ona etiraz edilməsini, dərsə idman forması ilə gəlməsinin ona irad tutulmasını əlverişsiz psixoloji iqlim hesab edir.\nO.Vəlimedova Pedaqoji Universitetə gəldikdən sonra burada olan bütün yeniliklərə, idarəçilik sisteminə qarşı anti-pedaqoji danışıqlar aparmağa və hərəkətlər etməyə başlamışdır. Auditoriyada və dəhlizdə ağzına nə gəldi danışmaqla diqqəti özünə cəlb etməyə çalışmışdır.\nO.Vəlimedova ancaq öz fakültəsində deyil, fənn tədris etdiyi digər fakültələrdə də dərs müddətində saxtakarlığa yol vermişdir. Məsələn, universitetin digər tədris binasında yerləşən “Musiqi, təsviri incəsənət, fiziki tərbiyə və çağrışaqədər hazırlıq” fakültəsinin dərs jurnalında “Psixologiya” fənnindən iki nəfər tələbənin qayıblarını qanunsuz olaraq pozub, “q”nı 9 bal kimi düzəliş etdiyi üçün fakültə rəhbərliyinin təqdimatı əsasında rektorun 06.02.2017-ci il tarixli 3/20№li əmri ilə ona töhmət elan edilmişdir.\nO.Vəlimedova fakültənin dekanı Şəhla Əliyeva haqqında yazır: “Ermənistan qaçqını Şəhla Əliyeva ... fakültəyə şəxsi mülkü kimi baxır, orada anarxiya, tiraniya, rüşvətxorluq yaradıb”\nÇox maraqlı sual yaranır, məgər Ermənistan qaçqını olmaq qəbahətdir? Bu, çoxsaylı qaçqınların heysiyyatına toxunmaq demək deyildirmi? Reallıqda isə Şəhla Əliyeva Ermənistan qaçqını deyil. O, Bakıdakı 155 saylı orta məktəbi bitirmişdir.\nO.Vəlimedova deyir ki, Şəhla Əliyeva plagiat vasitəsilə professorluq adı alıb.\nO.Vəlimedova hələ də bilmir ki, Şəhla Əliyeva dosentdir. Olmayan adı plagiat yolu ilə necə almaq olar? “20 ildir ki, dekandır” - sözü də həqiqətə uyğun deyil. Şəhla Əliyeva 2011-ci ildən bu vəzifədədir. Deyilənlər “ömrünü psixologiya elminə həsr etmiş psixoloq alimin” səviyyəsinin göstəricisidir. Ümumiyyətlə, onun necə elm adamı və müəllim olması yazılarındakı çoxsaylı səhvlərdən görünür.\n- O.Vəlimedova necə psixoloqdur ki, işlətdiyi ifadələrin hansı psixoloji gərginliyə səbəb olacağını proqnoz edə bilmir?\nADPU-da çoxlu sayda qaçqın tələbə oxuyur. Belə çıxır ki, bu tələbələri də O.Vəlimedova qaçqın adlandıraraq onların yaşadıqları ağrı-acıya rişxənd edəcək?\nO.Vəlimedovanın müxtəlif yazılarını oxuduqca onun Azərbaycan Respublikası Təhsil Nazirliyinin 16 may 2014-cü il tarixli, 600 nömrəli əmrinə əsasən təsdiq edilmiş “Müəllimlərin etik davranış qaydaları”nın əksər maddələrindən, eləcə də “Təhsil haqqında” Azərbaycan Respublikasının Qanunun 33.3.5 (“pedaqoji etika və əxlaq normalarına riayət etmək, müəllim nüfuzunu yüksək tutmaq, ziyalılıq nümunəsi göstərmək”) maddəsindən tamamilə ya xəbərsiz olduğunun, ya da bilərəkdən heçə saydığının şahidi oluruq.\nO.Vəlimedovanın şər, böhtan dolu (heç bir fakta əsaslanmayan) cümlələri eyni zamanda onun Azərbaycan Respublikası Təhsil Nazirliyinin yuxarıda qeyd edilən əmrinə əsasən təsdiq edilmiş “Müəllimlərin etik davranış qaydaları”nın 3.9 (“müəllim pedaqoji etika və əxlaq normalarına riayət edir, müəllim nüfuzunu yüksək tutur, ziyalılıq nümunəsi göstərir), 3.12 (“müəllim peşə fəaliyyəti dövründə maraqların toqquşmasına yol vermir və vəzifə səlahiyyətlərindən şəxsi maraqları üçün istifadə etmir”), 3.13 (“müəllim bilərəkdən yalan, təhrif olunmuş, yaxud öz şəxsi marağı naminə həmkarının vəziyyətini pisləşdirən və ya yaxşılaşdıran məlumat verilməsinə görə qanunvericilikdə nəzərdə tutulmuş qaydada məsuliyyət daşıyır”), 4.2.3 (“müəllim pedaqoji münasibətlərdə əsassız münaqişə və mübahisələrə yol verməməlidir. Münaqişə yarandıqda isə onun konstruktiv həllinə çalışmalıdır”), 4.2.5 (“müəllim həmkarlarının fəaliyyətini düzgün qiymətləndirməli, onların səhvlərinə göz yummamalı, fikir və baxışlarına yönəlmiş tənqidləri təhqirə çevirməməlidir, tənqid əsaslandırılmış, dəqiq və xoşniyyətli olmalıdır”) maddələrini kobud şəkildə pozmasını sübut edir.\nO.Vəlimedova 76 yaşlı müəllimin 5 illik müqavilə ilə işə götürülməsini qanunsuz hesab edir.\nAzərbaycan Respublikasının Əmək Məcəlləsinin 4-cü maddəsinin 3-cü bəndində göstərilir ki, “Azərbaycan Respublikasının qanunlarında müəyyən edilmiş dövlət büdcəsindən maliyyələşən müəssisələrdə çalışmanın yaş həddi elmi-tədqiqat və ali təhsil müəssisələrinə şamil edilmir”.\nO.Vəlimedova öz yazılarında əsassız olaraq rektoru və dekanları rüşvətxorluqda ittiham edir.\nƏgər O.Vəlimedovanın əlində belə bir fakt olsaydı heç şübhə doğurmur ki, onu fikirləşmədən müvafiq orqanlara çoxdan ötürmüş olardı.\nO.Vəlimedova bunu kütləvi-informasiya vasitələrində yazmaqla geniş oxucu kütləsinin nəzərində Pedaqoji Universitet haqqında mənfi rəy yaratmağa çalışır. O.Vəlimedova unudur ki, Azərbaycan Respublikası Mülki Məcəlləsinin 23-cü maddəsində də göstərildiyi kimi “fiziki şəxs onun şərəfini, ləyaqətini və ya işgüzar nüfüzunu ləkələyən məlumatların məhkəmə qaydasında təkzib olunmasını tələb edə bilər”. Həmin məlumatları yaymış olan şəxs onların həqiqətə uyğun olduğunu sübuta yetirə biməsə məhkəmə qaydasında böhtançı kimi cavab verməlidir.\nOlqa Vəlimedova nəinki müəllim, heç bir insani münasibətlərə sığmayan ifadələr yazmaqdan belə çəkinmir: “Vicdansız yolla yüksək bal qazananlar Elmi Şuranın iclasında təmtəraqlı şəkildə sertifikat və pulla mükafatlandırılaraq nümunəvi və yüksək əxlaqlı müəllimlər kimi təqdim olunublar”.\nƏvvəla belə ifadələr işlətməyə, kiminsə şərəf və ləyaqətini şübhə altına almağa heç kimin, o cümlədən O.Vəlimedovanın haqqı və ixtiyarı yoxdur. İkincisi, sertifikat verilməsi nə vaxtdan qəbahət hesab olunub? Üçüncüsü, müsabiqədən keçən heç bir müəllimə pul mükafatı verilməsə də, ADPU-nun Elmi Şurası tərəfindən onların rəğbətləndirilməsi üçün əməkhaqqlarına müəyyən qədər əlavələrin edilməsi qərara alınmışdır.\nCənab prezidentə ünvanlanan şikayət məktubunda qeyd edilir: “...Bu məqsədlə hər fakültə dekanlarına vəfalı adamlardan ibarət fənn komissiyası yaradılmışdır. Komissiya üzvləri sırasında pedaqoji fəaliyyətdən uzaq duran, özləri seçilən, hətta metallurq ixtisaslı (özü seçilən Lamiyə Qurbanova) adamlar da var.”\nQeyd edilən fikirlər tamamilə şər və böhtandan ibarətdir. Fakültədə yaradılan Elmi və o cümlədən də Tədris-metodik Şura təkcə Pedaqoji Universitetdə deyil, respublikamızda öz sahəsi üzrə tanınan professor-müəllim heyətindən seçilmişdir.\nYazıda adı keçən Lamiyə Mehdi qızı Qurbanovanın “Eksperimental psixologiyadan mühazirə mətnləri” adlı metodik vəsaiti, “Eksperimental psixologiya” adlı dərs vəsaiti, o cümlədən proqramı Təhsil Nazirliyinin qrifi ilə nəşr olunmuşdur. L.Qurbanova 2006-cı ildə pedaqoji psixologiya ixtisası üzrə müdafiə etmiş, 2007-ci ildə psixologiya elmləri namizədi alimlik dərəcəsinə layiq görülmüşdür. 2007-ci ildən Azərbaycan Müəllimlər İnstitutunda baş müəllim vəzifəsində fəaliyyət göstərmişdir. 2012-ci ildən psixologiya üzrə fəlsəfə doktoru elmi dərəcəsi almaq üçün təqdim olunmuş dissertasiyaların müdafiəsini keçirən FD.02.014 Dissertasiya Şurası yanında Elmi Seminarın üzvüdür. Dəfələrlə opponent kimi rəsmi rəyçi olmuşdur. 2012-13-cü illərdə Azərbaycan Respublikası Təhsil Nazirliyinin Elmi-Metodik Şurasının Pedaqogika və psixologiya bölməsinin üzvü olmuşdur. 1 monoqrafiya, 1 dərs vəsaiti, 2 metodik vəsait, 3 proqramın, 35-dən çox elmi məqalə və tezisin müəllifidir. Onun “Ailənin psixoloji problemləri və həlli yolları” adlı monoqrafiyası respublikada ən çox oxunan kitablar siyahısına daxil edilmişdir. L.Qurbanova Azərbaycan Respublikası Ailə, Qadın və Uşaq problemləri üzrə Dövlət Komitəsinin və KİV-in təşkil etdiyi müxtəlif sosial əhəmiyyətli layihələrdə, təlim və proqramlarda aktiv iştirak etmişdir.\nHər bir komissiya üzvünün tərcümeyi halı araşdırılsa, onların da çox yüksək pedaqoji savad, etika, keyfiyyət və digər göstəricilərə sahib olduqlarının şahidi olmaq olar. Yuxarıda qeyd edilən məlumatlar göstərir ki, O.Vəlimedova Cənab\nPrezidentə ünvanladığı məktubda şər və böhtan dolu fikirləri yazmaqla yalan məlumat vermişdir.\nSual yaranır: - nəzərə alsaq ki, Prezidentə ünvanlanan məktub müəllifdən ciddi məsuliyyət tələb etdiyi halda, özünü böyük psixoloq alim hesab edən O.Vəlimedova bu qədər yalana, şər və böhtana necə və hansı məqsədlərlə yol vermişdir?\nYazının ikinci yarısında ADPU-da guya yolverilən qanunsuzluqlar haqqında danışılır. Bu fikirləri ifadə edənlər təhsil sistemimizdə, o cümlədən ADPU-da Beynəlxalq Boloniya sisteminə inteqrasiya sahəsində həyata keçirilən tədbirlərin, qəbul olunan proqram və strategiyaların mahiyyətini tam şəkildə mənimsəyə bilmədiyi üçün anlayışları səhv salırlar.\nYaxın zamanlara kimi universiteti bitirmiş məzunların müxtəlif ixtisaslar üzrə cəmi 1-5 faizi Azərbaycan Respublikası Təhsil Nazirliyinin müəllimlərin işə qəbulu üzrə keçirdiyi imtahanlardan uğur qazana bilirdilər. Bu, ADPU-da təhsilin keyfiyyətinin aşağı olmasının göstəricisidir. Universitetdə illərlə baş vermiş neqativ halların içində olduğu halda bu mənfi halların, kütləvi savadsızlığın (o cümlədən müəllimlər arasında) aradan qaldırılması, professor-müəllim heyətinin bilik səviyyəsinin, mənəvi-etik dəyərlərinin dövrün tələblərinə uyğunlaşdırılması, təhsilin keyfiyyətinin yüksəldilməsi, gənc kadrların tədris prosesinə fəal cəlb edilməsi, beynəlxalq təhsil sisteminə inteqrasiya və s. bağlı görülən müsbət işlərə kömək etmək əvəzinə bəzi “mütəxəssislərin” çalışdığı kollektivi gözdən salmaları, müəllim yoldaşlarını və universitetin rəhbərliyini əsassız olaraq qanunsuzluqda, özbaşınalıqda ittiham etmələri də təəssüf hissi doğurur.\nQeyd etməliyik ki, ADPU-da islahatlar aparılmasına hələlik başlanmamışdır. Sadəcə, professor-müəllim heyətinin gücləndirilməsi yolu ilə tədrisin keyfiyyətini yüksəltmək, neqativ halları minimuma endirmək, müasir təhsil standartlarını tətbiq etmək, tələbə fəallığını və məmnunluğunu artırmaq üçün müəyyən cəhdlər edilmişdir. Bu kiçik cəhdlər biliyi, pedaqoji taktı, mənəvi dəyərləri müasir tələblərə cavab verməyənləri ciddi narahat etmiş, müxtəlif şantaj, dedi-qodu yaratmaq, mətbuata və dövlət orqanlarına müraciətlər ünvanlamaqla özlərini siğortalamağa, necə deyərlər, “at gedişi” etməyə başlamışlar.\nMəqalədə 2017-ci ildə ADPU-nun Elmi Şurasında qəbul olunmuş “ADPU-da professor, dosent, baş müəllim, müəllim vəzifələrinin tutulması qaydaları” 1996-cı ildə, düz 21 il əvvəl Azərbaycan Respublikası Təhsil Nazirliyi tərəfindən təsdiq edilmiş Əsasnamə ilə müqayisə edilir, orada göstərilən müsbət, mütərəqqi, beynəlxalq standartlara, bu müddət ərzində qəbul olunmuş “Təhsil haqqında”,\n“Elm haqqında” Azərbaycan Respublikası qanunlarına, Azərbaycan Respublikası Prezidentinin Sərəncamlarına, təhsil strategiya və proqramlarına, Nazirlər Kabinetinin qərarlarına, Təhsil Nazirliyinin qərar və əmrlərinə uyğun olan müddəaları qanunsuz adlandırılır. Belə qənaətə gəlmək üçün dövlətin həyata keçirməyə çalışdığı təhsil strategiyasını, mövcud təhsil qanunvericiliyini mükəmməl bilmək və müasir beynəlxalq təcrübə ilə müqayisəli şəkildə analiz etmək lazımdır. Təəssüf ki, müəlliflər bunu edə bilməmişlər. Buna görə də aşağıdakıları diqqətinizə çatdırmağı vacib hesab edirik:\nADPU-nun Elmi Şurasının təsdiq etdiyi Əsasnamə namizədlər üçün qadağa və məhdudiyyətlər qoymur, prosesin alternativliyini, seçkinin obyektivliyini təmin etmək, korrupsiya hallarının aradan qaldırılmasına, universitetdaxili qərəzli qruplaşmaların uzun illər burada at oynatmasının qarşısının alınmasına yönəlib. 30-35 il kafedra müdiri “seçilən”, işlərini laborantlara tapşıran, elmi yaradıcılıq və pedaqoji fəaliyyətlə məşqul olmayan, auditoriyaya girməyən şəxslərin “alternativsiz, tək namizəd” kimi seçkiyə getməsinin qarşısını almaq üçün seçki prosesinin alternativ əsasda keçirilməsi niyə qanunsuz hesab edilməlidir. Bu, kimin hüququnu pozur?!\n“Bir nəfərdən birini seçmək” kimi absurd və istehza doğuran seçki sisteminə çoxdan son qoyulub. Bunu təkcə öz mənafeyini hər şeydən üstün tutanlar qəbul edə bilmirlər. Başa düşmək lazımdır ki, alternativsiz seçki sisteminin ləğvinə yönəlmiş hər bir cəhd seçilənin hüququnu pozmur, seçənin və seçkidə iştirak etmək istəyənlərin hüququnu özünə qaytarır.\n21 il əvvəl qəbul olunmuş Əsasnamədə seçkidə iştirak edən müəllimin açıq dərslərinin videokameraya çəkilməsi qeyd olunmayıb. O, dövrün texniki imkanları və ya digər amillər buna imkan verməyib. ADPU-nun Əsasnaməsində bu məsələnin qeyd olunması, daha obyektiv və monitorinq oluna bilən metodun tətbiqi niyə qanunsuz sayılmalıdır?! Məhz bu formanın tətbiqi nəticəsində seçkilərin keçirilməsində hər detalı, mərhələni mikroskopla tədqiq edən ən radikal şikayətçi də dərsi yüksək səviyyədə keçirdiyini, “pedaqoji şedevr yaratdığını” deyə\nbilmir. Çünki fakt – videodisk göz qabağındadır, istənilən vaxt, istənilən ekspertin qarşısına çıxarıla bilər və iddiası qabiliyyətindən yuxarı olan “dosent və professorlar” bundan məmnun olmazlar.\nAzərbaycan Respublikası Təhsil Nazirliyinin Əsasnaməsində “kadrlar şöbəsi” yazılıb. İndi bütün sənədlərdə bu şöbə “insan resursları şöbəsi” adlanır. Bu qurumun adının yenə də “kadrlar şöbəsi”mi yazmalıyıq?\nMüsabiqəyə ümumi vəzifələrin deyil, konkret fənlərin çıxarılmasını da qanunsuz hesab edənlər bilməlidir ki, hansı yollasa, nə vaxtsa müəllim keçən və “bütün fənlər üzrə mütəxəssis” kimi dərs deyən “universalların” dərslərinin keyfiyyəti haqda da düşünmək lazımdır.\nXarici dillərdən dərs deyən, ancaq tədris etdiyi fənn üzrə danışa bilməyən müəllimlərdən İELTS (ingilis dili), TESTDAF (alman dili), Test de Connaissance du Frauçais (TCF) C2 (fransız dili) sertifikatlarının tələb olunması niyə qanunsuz hesab edilir?! İndi bu sertifikatlar nəinki bu fənlərdən dərs deyən müəllimlərdən, bəzən hətta magistr səviyyəsində təhsil alan tələbələrdən, doktorant olmaq istəyən iddiaçılardan da tələb olunur. Görünür ki, onlar müasir təhsilimizin beynəlxalq təhsil sisteminə və elminə inteqrasiyası ilə bağlı dövlətimizin həyata keçirdiyi siyasəti, Azərbaycan Respublikası Təhsil Nazirliyinin bu istiqamətdə artan tələbləri ilə yaxından tanış deyil. Xarici dil müəllimi hazırlayan şəxs İELTS – 6 balı toplaya bilmirsə, onun ali təhsil müəssisəsində müəllim işləməsi qanunsuzdur, yoxsa ondan bu sertifikatları tələb etmək?! Biz hələ TESOL və ya TEFİ sertifikatlarından danışmırıq.\nSeçkidən yeni keçən müəllimlərin əmək haqlarına əlavələrin edilməsi də digər müəllimlərin seçkidə fəal iştirakını stimullaşdırmaq üçündür və bu məsələdə də heç bir qanunsuzluq yoxdur. Bu məsələ “Azərbaycan Respublikasında təhsilin inkişafı üzrə Dövlət Strategiyası”nın təsdiq edilməsi haqqında Azərbaycan Respublikası Prezidentinin Sərəncamında da öz əksini tapmışdır. Artıq əksər ali\nməktəblərdə, eləcə də digər müəssisələrdə stimullaşdırıcı əmək haqqı sisteminə keçirilir.\nMəqalədə adıçəkilən iki sənəddə - “Ali təhsil müəssisələrində kafedra müdiri, dekan və dekan müavini vəzifələrinin tutulması qaydaları”nda (2011) və “Ali təhsil müəssisələrində kafedra müdiri, professor-müəllim vəzifələrinin tutulması qaydaları haqqında Əsasnamə”də (1996) kafedra müdirinin seçilməsi qaydası təsbit olunub. Hansının əsas götürsək müəllifləri və şikayətçiləri razı salmış olarıq?!\nADPU-da keçirilən işçilərin attestasiyası Azərbaycan Respublikası Əmək Məcəlləsinə və Azərbaycan Respublikası Nazirlər Kabinetinin təsdiq etdiyi “Azərbaycan Respublikasında işçilərin attestasiyasının keçirilməsi qaydaları”na uyğun keçirilmişdir. Attestasiya komissiyasında Azərbaycan Respublikası Təhsil Şurasının sədri, tanınmış pedaqoq Əjdər Ağayevin, Azərbaycan Respublikası Milli Məclisinin Təhsil Komissiyasının sabiq sədri, ictimai xadim, professor Şahlar Əsgərovun, Azərbaycan Respublikasının Prezidenti yanında Dövlət İdarəçilik Akademiyasının professoru Zaur Bağırovun ictimai əsaslarla təmsil olunması qanuna zidd deyil, əksinə, komissiyanın işinin nəticələrinin obyektivliyi, qanunauyğunluğu və qərəzsizliyi baxımından düzgün atılmış addımdır.\nKomissiyanın uzunmüddətli və səmərəli işinin nəticəsidir ki, onlarla əməkdaş öz vəzifə səlahiyyətlərini dərindən öyrənmiş, müasir informasiya texnologiyalarından istifadə etmək bacarıqlarına yiyələnmiş, yeni bilik, bacarıq və vərdişlərini inkişaf etdirməyə nail olmuşlar. Attestasiya prosesi qanunauyğun sənədləşdirilmiş, təkliflər paketi hazırlanmış, tutduğu vəzifəyə uyğun gəlməyən işçilər haqqında ADPU rəhbərliyinə rəsmi məlumat verilmişdir.\nAttestasiyanın yekununa görə ADPU-da tədris-köməkçi heyət üzrə attestasiyadan keçmiş 240 nəfərdən 24 nəfəri ilə Azərbaycan Respublikası Əmək Məcəlləsinin 70-ci maddəsinin “c” bəndinə müvafiq olaraq, 71-ci maddədə nəzərdə tutulan qaydalara əməl edilməklə müqaviləyə xitam verilmiş, 2 nəfər başqa işə keçirilmiş, 1 işçi ilə müddətli müqavilə bağlanmışdır.\n300 nəfərin attestasiyanın yekununda işdən kütləvi şəkildə qovulması haqqındakı iddianın əsassızlığı və qərəzliliyi onunla üzə çıxır ki, ADPU-da tədris-köməkçi heyətdən cəmi 240 nəfər attestasiyadan keçirilmişdir.\nSənədləşmənin düzgün aparılmasının nəticəsidir ki, attestasiyanın yekunu ilə bağlı məhkəməyə müraciət edən şəxslərin iddiası qanunsuz və əsassız olduğuna görə rədd edilmişdir.\nQeyri-obyektivliklə dolu olan bu geniş məqaləyə cavab vermək nə qədər absurd olsa da, onun bir neçə müddəasına cavabımız bu yazının nə qədər əsassız və qərəzli olduğunu anlamağa əsas verir. Əmək Məcəlləsinin maddələrini məqaləyə köçürmək heç də mövqeyini sübut etmək üçün arqument deyil.\nƏgər işimizdə müəyyən qüsur, nöqsan, çatışmazlıq varsa, onun aradan qaldırılması, işin daha səmərəli və müasir standartlara uyğun qurulması üçün fikir bildirmək istəyən tələbə, valideyn, müəllim, texniki işçi, KİV və ya ictimaiyyət nümayəndəsi, hər kim olursa olsun, dinləməyə hazır olduğumuzu bildirir, öncədən təşəkkür edirik.\nHazırda ADPU-da 17 mindən çox tələbə təhsil alır. ADPU-da insan resurslarının inkişaf etdirilməsi, idarəetmənin optimallaşdırılması, təhsilin keyfiyyətinin yüksəldilməsi, maddi-texniki bazanın gücləndirilməsi üçün islahatlar, yeniliklər həyata keçirilir. Belə böhtan və iftira dolu yazıların müəllifləri isə uğurla həyata keçirilən bu islahatlara kölgə salmaq istəyirlər. Bu da öz növbəsində universitetin çoxminlik kollektivində böyük narazılıq və təəssüf hissi doğurur və yolverilməzdir. Belə böhtan dolu yazılar həm də dövlət, dövlətçilik, qanunçuluq üçün təhlükə mənbəyidir”.\nADPU-da təkrar ali təhsilalanlarla görüş keçirilib\nADPU-da I tədris ili tələbələri ilə görüş keçirilib\nPedaqoji Universitetə tələbə qəbulu uğurla başa çatdı\nADPU-da tədris-yardımçı heyətin bilik və peşəkarlıq səviyyəsinin yoxlanılması başa çatdı\nPedaqoji Universitetdə tədris-yardımçı heyətin biliyi yoxlanılır\nQəbiristanlıq biznesi - SON MƏNZİLİN FANTASTİK QİYMƏTLƏRİ - bizdə və Avropada\nSarkisyan Putinin qabağında ağladı və soruşdu ki... – Qapalı Moskva görüşündə nələr BAŞ VERİB?\nNATO Atatürk və Ərdoğanı niyə “güllələdi”? – Politoloq əsl səbəbləri açıqladı\nİsrail bəyan etdi: “İrana qarşı Səudiyyə ilə gizli ittifaqımız var” < a>\nMəhəmməd Hatəminin qardaşı: “Meydan”dakı döyüşkən ruh, Məhəmməd Hatəminin ruhu idi... - VİDEO < a>\nQalmaqallı fotoları kürd əsilli məmur paylaşıb – NATO-nun baş katibi Stoltenberq Hulusi Akardan üzr istədi < a>\nVatikan, yoxsa Kreml? - Partizan müharibəsi və "XİLAFƏT"İN SON MİSSİYASI < a>\n"Ehtiyatlı olun, Azərbaycan ordusu çox güclü zərbə endirəcək..." < a>\nLavrov Bakıya hansı planla gəlir? – DİPLOMATİK MƏNBƏ < a>\nEldar Mahmudovu bağlı qalan cinayətlərə görə də dindirəcəklər... < a>\nEvimizdəki kiçik “bombaların” dəhşətli fəsadları - Batareyalardan gələn ölüm - ARAŞDIRMA < a>\nSəhiyyə Nazirliyindən ABŞ-a CAVAB: "Bu, Dövlət Departamentinin öz seçimidir" < a>\n“Azərbaycanda pnevmoniya çox geniş yayılıb” - PROFESSOR < a>\nXərçəngi önləyən vasitələr varmı? < a>\nAzərbaycanlılar 8 şəhidini dəfn etdi: dövlətə etiraz… - VİDEO < a>\n“Azərbaycanlılar bunu eşitsə, erməniləri...” - İrəvan parlamentində QƏRİBƏ ÇIXIŞ - VİDEO < a>\nLənkəranskini “Lotu Quli”yə KİM SATIB? - AST Telmanın villasındakı qətl planının ŞOK DETALLARI < a>\nPutinin “Yeni SSRİ”sinə ZƏRBƏ – Bişkekdən gözlənilməz QƏRAR < a>\nKremldə qapalı Qarabağ TOPLANTISI: Putindən Sarkisyana İKİ ƏMR < a>\nAzərbaycan dilində ifa edən iştirakçını seçmədi, PEŞMAN OLDU – VİDEO < a>\nKriminal aləmin nüfuzlu "oğru"ları "Lotu Quli"nin ziyarətində - FOTO < a>\nAzərbaycanda baş vermiş dəhşətli zəlzələlər: yüzminlərlə insan itkisi... - SİYAHI < a>\nAzərbaycandan şimalda yeni dövlət yaranacaq - Jirinovskidən DƏQİQ TARİX - VİDEO < a>\nƏrdoğan ABŞ və Rusiyanın ikiüzlülüyünə cavab verdi: “Məsələnin hərbi yolla həlli mümkün deyil”, deyirsiniz. Onda əsgərlərinizi Suriyadan çıxarın!” < a>\nMaşını aşıran sürücünün gözü çıxdı: 4 yaşlı oğlu dərəyə düşdü - VİDEO...\nBrüsseldə "Separatizmin beynəlxalq sülhə və təhlükəsizliyə yaratdığı təhdidlər"...\nKimləri kredit borcuna görə həbs etmək olar? - EKSPERTLƏRİN RƏYİ...\nNazirlikdən Zığdakı uçqunla bağlı AÇIQLAMA: "Bu, sürüşmə deyil"...\nABŞ generalından Trampa sərt mesaj: “Yanlış qərar verən, cəzasını da çəkər” -...\nNATO təlimindəki Türkiyəyə qarşı rəzaləti ortaya çıxaran türk qızı – Ona qarşı...\nBenzinin bahalaşması avtomobil satışını iflic edib – AVTOSALONLARDAN AÇIQLAMA...\n2036-ci ildə başımıza “ölüm daşı” düşəcək - VİDEO...\n"Qarabağ" - "Çelsi" oyununun hakimləri açıqlandı...\nMakedoniya Türk Hərəkat Partiyasının lideri: “Partiya olaraq Qarabağ məsələsi...


Azərbaycanda yeganə dövlət sığorta şirkəti 2011-ci ildə sığorta haqlarının 8 faizlik artımını proqnozlaşdırır\nBiznes və iqtisadiyyat xəbərləri 1 İyun 2011 17:55 (UTC+04:00)\nAzərbaycanın yeganə dövlət kommersiya sığorta şirkəti "AzərSığorta" 2011-ci ildə 26 milyon manat məbləğində sığorta haqqı yığmağı planlaşdırır. Bu barədə Trend-ə şirkətin idarə heyətinin sədr müavini Aftandil Hacıyev deyib.\nAzərbaycan Maliyyə Nazirliyi yandında Dövlət Sığorta Nəzarəti Xidmətinin məlumatına görə, 2010-cu ildə şirkətin sığorta haqları 10,71 milyon manat ödənişlə 24,19 milyon manat təşkil edib. Yanvar-apreldə şirkət 7,047 milyon manat məbləğində sığorta haqqı yığıb, 3,216 milyon manat ödəniş edib.\nHacıyevin sözlərinə görə, yığımların çoxu əmlak sığortasının, xüsusilə də yanğın və digər risklərdən sığortanın, məsuliyyət sığortasının, bədbəxt hadisələrdən sığortanın payına düşür.\n"Biz əsasən əhali ilə işləyirik", - Hacıyev bildirib.\nHazırda şirkət sığortanın 28 növü üzrə xidmətlər göstərir. Şirkət ölkənin bütün regionlarında öz filial və nümayəndəliklərini açıb.\nSədr müavini nizamnamə kapitalının artırılmasını istisna etməyib. Hazırda o, 4 milyon manata yaxındır.\n"AzərSığorta" sığorta şirkəti Sovet İttifaqı dağıldıqdan sonra 1992-ci ildə keçmiş Dövlət Sığorta İdarəsinin bazasında yaradılıb və respublikanın bütün şəhər və rayonlarında 80 sığorta agentliyinə malikdir.


Telefonunuzun təhlükəsizliyini istəyirsinizsə... - İki sahil\n30 yanvar 2019 11:09\nTelefonunuzun təhlükəsizliyini istəyirsinizsə...\nHollandiya İstehlakçılar Birliyinin araşdırmalarına görə, smartfonların üz tanıma xüsusiyyətindən istifadə edən insanların 40%-inin telefonları başqaları tərəfindən asanlıqla açıla bilir.\nTelefonlar foto yaddaş və sahibinin görüntüsü arasında dəqiq bir uyğunlaşma edə bilmədiyindən, ekran kilidi telefon sahibinin hər hansı bir pasport şəkli ilə də açıla bilər.\nTvente Universitetinin biometriya mütəxəssisi Raymond Veldhuis deyir: “Mobil telefonunuzun həqiqətən təhlükəsiz olmasını istəyirsinizsə, üz tanıma funskiyasını istifadə etməyin.”\nHolland İstehlakçılar Birliyi, müxtəlif markalardan 110 ağıllı telefonu araşdırdı. Samsung, Huawei, Sony və Nokia modelləri daxil olmaqla, 42 telefon asanlıqla üztanıma funksiyası ilə açılıb.\nAssosiasiya istehlakçıları istifadəçilərə öz smartfonlarında üz tanıma funksiyasını dayandıraraq barmaq izi kilidi və ya parol funksiyasından istifadə etməyi tövsiyə edir.


Boşanmaq istəməyən kişilərin yeni üsulu: Oğurluq şantajı | 24saat\nOnun sözlərinə görə, ailə zorakılığı ilə üzləşən və buna görə də, təşkilatın sığınacağına yerləşdirilən qadınların əksəriyyəti şantaj edilib: “Ötən gün müraciət edən qadınlardan biri 9 il ailəli olub. O, bu illər ərzində mütəmadi zorakılığa məruz qalıb, döyülüb. Həyat yoldaşı boşanacağı təqdirdə atası və qardaşını öldürəcəyini deyib. Buna baxmayaraq, qadın evi tərk edib”.\tQadın evi tərk edəndən sonra həyat yoldaşı polisə müraciət edərək evdə oğurluq olduğunu deyib. “Kişi iddia edir ki, qadın evdən 4 min manat, 5 min dollar və 5 min manatlıq qızıl oğurlayıb. Hazırda faktla bağlı araşdırma aparılır. Araşdırma zamanı qadının mütamadi zorakılığa məruz qalması nəzərə alınmır. Qadın gəncdir və günahsız olduğunu sübuta yetirməkdə çətinlik çəkir. Kişi isə deyir ki, evə qayıdacağı halda şikayəti geri götürəcək”, – deyə hüquq müdafiəçisi əlavə edib.


Əsgərlik şərəfini yaşamayan Tolikin təhqir etdikləri: MAXE, şəhid, qazi, Əbülfəz Elçibəy... » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Əsgərlik şərəfini yaşamayan Tolikin təhqir etdikləri: MAXE, şəhid, qazi, Əbülfəz Elçibəy...\nOxunub: 1 672 Artıq bir neçə gündür ki, prodüser Tolikin (Tarix Əliyev) MAXE-ləri təhqir etməsi məsələsi müzakirə olunur. Prodüserin "MAXE kimdir ki, o, dövlətin kəbinli arvadıdır, aybaay maaş alır, məni qoruyan mənim əsgərimdir" deməsi ictimaiyyətdə hiddət doğurub. İctimaiyyətin sərt qınağına tuş gələn prodüser vəziyyəti bir qədər yumşaltmaq üçün sosial şəbəkədə canlı yayım açaraq, hansısa MAXE-nin onun "rəhmətlik atasını təhqir etdiyi üçün" bu cür ifadələr işlətdiyini deyib.\nAmma Tolik unudur ki, 44 günlük Vətən müharibəsində xeyli sayda MAXE şəhid olub. Beləliklə o, həm də şəhidləri təhqir etmiş sayılır.\nXatırladaq ki, Tolikin bu cür davranışları ilk dəfə deyil. Ötən ilin yanvarında, 44 günlük Vətən müharibəsinin yeni bitdiyi ərəfələrdə Tolik danışmaq, eşitmək qabiliyyətini itirmiş qaziyə qarşı etdiyi aşağılayıcı davranışı ilə gündəmə gəlmişdi.\nBelə ki, o, İnstagramda bağlantı quraraq hərbiçimizdən canlı yayımda kömək istəməsini tələb etmişdi:\n"Sənə danışmağa nə qədər vaxt verim? Eee o (red:Allahı nəzərdə tutur) deyir ki, səndən hərəkət, məndən bərəkət. O demir ki, yatım, durum dilim açılacaq. Sən özün bunu istəməlisən. Bu nədir bilirsən? Kül təpənə. Ayın birinə kimi danışsan bu yeni model İphone telefonunu sənə verəcəm. Nə edirsən et danış. Özünü vur divara, as amma danış".\nO da məlumdur ki, MAXE-ni, şəhidi, qazini təhqir edən Tolikin özü əsgərlik şərəfini yaşamayıb. Prodüser hərbi xidmətdə olmamasının səbəbi haqda Musavat.com-a açıqlamasında bildirmişdi:\n"Mən ailənin tək uşağı olmuşam. Siz bunu araşdıra da bilərsiz. Xətai rayonunda mən hərbi xidmət üçün qeydiyyatda da olmuşam. Mənim hərbi biletimdə əsgərliyə yararsız yazılmayıb. Bir dəfə könüllü olaraq əsgərliyə yazılmışdım. O vaxt belə bir qanun var idi ki, hətta çəki bir kilo az gələndə belə, əsgərliyə aparmırdılar. Anam hətta səhərə qədər məni o qədər yedizdirdi ki, bir kilo kökəlim. Amma yenə də məni aparmadılar. Hərbi biletimdə yazılıb ki, sülh vaxtında hərbiyə yararsız, müharibə vaxtında hərbiyə yararlı. Əgər sabah müharibə olsa, mən getməsəm, üzümə tüpürsünlər. Yalan deyərəm ki, gedib orda snayper, tankçı olaram. Mən orda kartof da soysam mənim üçün böyük bir şeydir, çünki Azərbaycan Ordusunda xidmət edəcəm. Həm də ona görə gedərəm ki, bəzi vəzifəli şəxslərin övladları var ki, qaçıb gizlənirlər, qoy onlara ar olsun, desinlər ki, Tolik də getdi. Elə adamların ağızlarına çullu dovşan sığışmır. Deyirlər ki, kişiyik, Tolik kimdir?! Amma vətən adı gələndə qaçıb xaricdə otururlar ki, biz tələbəyik, oxuyuruq”.\nBu səbəbdən prodüserin bəzən hansısa şəhid ailəsinə, qaziyə yardım etməsi ictimaiyyətdə xoş qarşılanmır. 2016-cı ildə aprel döyüşlərində həlak olan şəhid Elvin Mirzəyevin qəbir daşının qoyulmasıyla bağlı xərcləri öz üzərinə götürmək istəyəndə də bu cür təpki ilə qarşılaşmışdı. O zaman Xaçmaz rayon Icra Hakimiyyətinin başçısı Şəmsəddin Xanbabayev məsələyə bu cür münasibət bildirmişdi:\n“Tolik qələt edib, başını daşa döyür. O, bununla özünə reklam qazanmasın, ayıbdır. Əgər eləmək istəyirdisə bunu səssiz səmirsiz edərdi, daha reklam edə-edə yox. Çox iş adamları, xeyriyyəçilər var ki, şəhid ailələrinə yardım etmək istəyir. Amma heç kəs bunu Tolik formasında etmir”.\nTolikin təhqirləri bununla bitmir. Bir neçə il öncə prodüserin mərhum prezident Əbülfəz Elçibəyi təhqir etməsi ilə bağlı yazışmaları ortaya çıxmışdı. Həmin vaxt deputatlardan, tanınmış ictimaiyyət nümayəndələrindən də bu məsələyə sərt reaksiya verənlər olmuşdu. Əksəriyyət prodüserin mərhum prezidenti təhqir etdiyi üçün məsuliyyətə cəlb olunmasını tələb etmişdi.\nMillət vəkili, Xalq şairi Sabir Rüstəmxanlının bu məsələ ilə bağlı açıqlamasından sitat:\n"O kimdir ki, Əbülfəz Elçibəyi təhqir edir? O zibili "Tolik"in özünə və böyüklərinə yedirtmək lazımdır. Azərbaycan prezidenti olmuş bir şəxs barəsində bu cür tərbiyyəsiz fikirləri danışan adamın telekanallar vasitəsilə ictimaiyyət qarşısına çıxmağa heç bir mənəvi haqqı yoxdur. "Tolik" mütləq cəzalandırılmalıdır. O, Əbülfəz Elçibəyin ailəsindən və Azərbaycan xalqından üzr istəməlidir. İctimaiyyətə açıq şəkildə deməlidir ki, daha bir daha belə hərəkət etmərəm. Bu cür adamların ekranlara çıxması və efirdən kiməsə dərs, ağıl verməsi, ümumiyyətlə "Tolik"in ictimaiyyət qarşısına çıxması Azərbayxan xalqı üçün təhqirdir.\nGörünür ki, bu adamlar o qədər qudurublar və özlərini arxayın hiss edirlər ki, Azərbaycanda tanınan görkəmli insanlar və tarixi şəxsiyyətlər haqqında bu cür aşağılyaıcı fikirlər söyləməyə artıq vərdiş ediblər. Əbülfəz Elçibəy heç prezident olmayıb, axı sənin nə ixtiyarın var ki, Azərbaycanın tanınmış bir insanını təhqir edirsən? Sən kimsən axı? Hesab edirəm ki, "Tolik" təcili cəzalandırılmalıdır".


Dünyamızı və həyatımızı dəyişən kəşflər, ixtiralar: İlk kompyuter mausunun ixtirası.\nİlk kompyuter mausunun ixtirası.\nSiçan – Siçan vasitəsi ilə kompüterə siçanın hərəkəti haqqında siqnallar ötürülür. Siçanın içərisində olan təkərciklər fırlanır və fırlanma nəticəsində kontaktlar vasitəsi ilə yaranan siqnallar kompüterə ötürülür. İlk siçan bu üsulla işləyirdi.\nXatırladaq ki, ilk siçanı Douglas Engelbart ixtira etmişdir. Sonralar siçanlarda kürəciklər yerləşdirdilər. Siçanı sağa-sola və yuxarı-aşağı hərəkət etdirmək üçün iki ədəd təkərcik evəzinə bir ədəd kürəcik yerləşdirmək, işi daha da asanlaşdırdı. Beləliklə, siçanların ölçülərini\nkiçiltmək daha asan oldu. Bu siçanlarda da hərəkət kontaktlar vasitəsi ilə olunurdu. Daha sonra, kontakt əvəzinə optik hissedicilər yerləşdirdilər. Kürəciklə olan siçanları tez-tez təmizləmək lazım gəlir. Çünki tozdan fırlanan çubuqcuqlarda toz qatı əmələ gəlir və kürənin həmin çubuqcuqları fırlatmasına mane olur. Bu problemi isə yeni siçanların yaradılması ilə həll etdilər. Optik siçanlar yaradıldı. Kürənin və diyircəyin işini işıqlar gördü. İşığın ötürülüb qayıtmasına əsaslanan bu siçanlar 1-ci nəsil optik siçanlar oldu. Bu siçanlar üçün xüsusi altlıq tələb olunur. Yalnız onun vasitəsi ilə işıq qayıda bilir. 2-ci nəsil optik siçanlarda kiçik təsviri emal etmək üçün mikroprosessor və kiçik miniatür videokamera yerləşdirdilər. Bu cür siçanlar üçün xüsusi altlıq tələb olmur. İstənilən yerdə işləyir. Lakin güzgü, şüşə və digər əks etdirici müstəvilərin üzərində siçan yaxşı işləməyəcək. Təbii ki, işıq daha uzağa gedir və geri qayıtması siçanın optik qurğusuna yox, uzağa gedir (optik hadisələrə əsaslanır).\nMüasir siçanlarda bir neçə düymə və track ball olur. Track ball vasitəsi ilə səhifələmək mümkündür.\nQeyd: Siçanın üzərindəki əlavə düymələrin işi drayverlərdən asılıdır.\nEtiketler: Dünya alimləri, Elm, İlk dəfə, Texnologiyalar


Topdan PET Fincan Qapaqları İstehsalçı və Təchizatçı | Copak\nPET Soyuq İçki Kuboku\nPET Dondurma Kuboku\nPET Dequstasiya Kuboku\nPET qida qabı\nPET Porsiyon Kuboku\nPET kuboku çap edilmişdir\nEkoloji təmiz məhsullar\nÇində PLA Şüşəsi\nPET Soda bankaları\nKvadrat PET butulkalar\nPlastik Şüşə Zavodları\nÇində PET şüşə istehsalçısı\nSilindr plastik şüşələr\nPET kubok qapaqları\nShanghai COPAK industry co., LTD qida dərəcəli PET material məhsulları üçün peşəkar bir şirkətdir. PET içki fincanı, PET dondurma fincanı, PET ədviyyat fincanı, PET şirniyyat qida qabı, PET hissəsi stəkanı, PET butulkaları və s. ŞübhəsizPET kubok qapaqları Bütün məhsullarımız beynəlxalq keyfiyyət standartlarına cavab verir və dünyanın müxtəlif bazarlarında böyük nüfuza malikdir.\n1.Rəng: Kristal kimi təmiz və ya xüsusi çap\n3. Qapaq: düz qapaq və ya günbəz qapağı\n4. İstifadəsi: PET CUP\n5. Paket: 1000PCS / CTN\n6. MOQ: 30,000pcs (Daha çox miqdar, daha aşağı qiymət)\n7. Liman: Ningbo və ya Şanxay, Çin\n8. İstifadə İstiliyi: Dayanıqlı və çatlamaya davamlı, Dondurucuya qarşı müqavimət\nShanghai COPAK industry co., LTD qida dərəcəli PET material məhsulları üçün peşəkar bir şirkətdir. PET içki fincanı, PET dondurma fincanı, PET ədviyyat fincanı, PET şirniyyat qida qabı, PET hissəsi stəkanı, PET butulkaları və s. Şübhəsiz ki, PET kubok qapaqları tədarük olunur. Bütün məhsullarımız beynəlxalq keyfiyyət standartlarına cavab verir və dünyanın müxtəlif bazarlarında böyük nüfuza malikdir.\nÇində PET CUP üçün ən yaxşı təchizatçılardan biriyik. Morden atelyesi, yüksək texnoloji avadanlıqları, zərif və rahat mühiti və ciddi keyfiyyətə nəzarət sistemi ilə PET stəkanlarımız və butulkalarımız dünyanın hər yerinə ixrac edilmişdir.\nŞirkətimiz “Dürüst əməkdaşlıq, Ən yaxşı keyfiyyət, əla xidmətlər” inamını qoruyur. Hər zaman daha yaxşı məhsul və xidmət təmin etməyə çalışırıq.\nSizinlə iş əlaqələrini səbirsizliklə gözləyirəm. Bu qazanmaq-qazanmaq əməkdaşlıq olacaq.\nO ki qaldı PET kubokuqapaqlar, düz və günbəz örtüklü bir çox naxış inkişaf etdirdik. Diametri 4.5mm, 6.2mm7.4mm, 7.8mm, 90mm və 98mm ölçülərinə qədər dəyişir. DiametriPET fincan qapaqlarıPET fincanının ağız ölçüsündən asılıdır. Hansı növü seçsəniz seçməyinizdən asılı olmayaraq, hamısı PET kubokunun rulon kənarına yaxşı uyğun gəlir. Beləliklə, heç bir sızma Əsas keyfiyyət zəmanətidir.\nŞirkətimizi ziyarət etmək üçün xoş gəlmisiniz. Bizimlə işbirliyi qurduqdan sonra qazanc-qazancın nə olduğunu başa düşəcəksiniz.\nŞapka etiketleri: PET fincan qapaqları, PET CUP, qazanmaq İŞİMLƏK, Sızma YOX, Dondurma Krem PET Kuboku\nƏvvəlki: PET dondurma fincanı\nNövbəti: PET Dequstasiya Kuboku\nUltra Clear CUP\nPET Kuboku 16oz\nOEM ODM PET Kuboku\nCrystal Clear plastik fincan\nÇində PET Kuboku\n2-ci mərtəbə, No 11 bina, No 988 Zhongchun yolu, Minhang rayonu, Şanxay, Çin.\nPET plastik fincan və butulkalar\n30-cu Şanxay Beynəlxalq Qonaqpərvərlik ...


6 məktəbdə enerji auditi aparılacaq\n13 Dekabr 2013 16:26\nATƏT-in Bakı ofisinin və Strateji Araşdırmalar Mərkəzinin təşəbbüsü ilə bu gün Bakıda Azərbaycanda enerji effektivliyinin artırılması mövzusunun müzakirəsi aparılıb.\nAzNews.az xəbər verir ki, mütəxəssislər tərəfindən müzakirə olunan məsələ ilə bağlı təkliflər irəli sürülüb.\nKonfransda iştirak edən SPARE beynəlxalq proqramının Azərbaycan üzrə rəhbəri Nailə İsmayılova enerji səmərəliliyinin təhsil prosesinə inteqrasiyasından danışıb. Qeyd edib ki, bu məqsədlə fəaliyyətlərin 3 istiqamətdə aparılması vacibdir.\nBunlardan biri tədris proqramlarının enerji səmərəliliyi istiqamətində təkmilləşdirilməsi və tərtib edilməsidir: "Bu məktəbəqədər təhsildən ali məktəbəqədər olan təhsilin bütün pillələrini əhatə etməlidir. Tədris proqramlarına salınmış müvafiq mövzular bu istiqamətdə fənnlərarası inteqrasıyanı təmin etməyə imkan verir".\nN.İsmayılova enerji effektivliyinin artırılması məqsədilə extra-kurrikulum fəaliyyətlərinin həyata keçirilməsini, eyni zamanda vizual və əyani vəsaitlərin hazırlanmasının vacib olduğunu deyib. Onun sözlərinə görə, hazırda rəhbərlik etdiyi SPARE proqramı çərçivəsində 11 Noyabr Enerjiyə Qənaət Günü kimi qeyd edilir və bu gündə proqramda iştirak edən məktəblər və məktəblilər bir-birindən maraqlı layihələrlə çıxış edirlər.\nProqram rəhbərinin toxunduğu digər bir məsələ məktəb idarəetməsində enerji effektivlik məsələsinin təbliği və məktəb administrasiyası üçün faydalı ola biləcək materialların hazırlanması olub. Onun sözlərinə görə enerji səmərəliliyi məsələsinin gündəlik idarəetməyə daxil edilməsi məktəbdaxili iqlimi və komfort şəraitin yüksəldilməsi üçün uğurlu vasitə ola bilər.\nÇıxışında N.İsmayılova digər bir vacib məsələ kimi tətbiqi layihələrin həyata keçirilməsinin əhəmiyyətindən danışıb: "Hazırda Avropada 2020-ci ilədək "0 enerji tələbatlı" məktəblərin tikilməsi və mövcud olan məktəblərin bu istiqamətdə yenilənməsi üçün proqramlar həyata keçirilir. Hesab edirəm ki, Azərbaycan özünün iqtisadi potensialı ilə belə layihələri həyata keçirməyə qadirdir.\nHazırda Amerika səfirliyinin dəstəyi ilə "Yaşıl məktəbim" layihəsini həyata keçiririk. Layihə çərçivəsində seçilmiş 3 pilot rayondan olan 6 məktəbdə enerji auditi aparılacaq və nəticələrə dair müvafiq dövlət qurumlarına tövsiyyə hesabatları hazırlanacaq.\nBir neçə gün əvvəl biz mütəxəssislərlə birlikdə Ucar rayonunda olduq və rayonun 2 məktəbində audit apardiq. İlkin əldə etdiyimiz nəticələr onu deməyə əsas verir ki, təkcə damın izolyasiyasını həyata keçirməklə 4 saylı məktəbdə istilik itkisini 40 % azaltmaq olar".


Son vaxtlar dəridə yaranan irinli şişlər nədir?\n13:39 / 25.06.21\nSon vaxtlar orqanizmdə müxtəlif növ şişlərin yaranması çoxalıb. Bunlardan biri də ateromadır. Ateroma nədir və digər şişlərdən nə ilə fərqlənir?\n"İstanbul NS" klinikasının peşəkar həkimi, estetik-dermatoloq Gülnarə Quliyeva Axşam.az-a açıqlamasında ateroma ilə bağlı məlumatlar bölüşüb. Gülnarə Quliyeva bildirib ki, ateroma piy vəzinin düyünü, dermoid kistdir:\n"Ateroma - piy vəzi axacağının hər hansı bir səbəbdən (qopmuş dəri pulcuqları, çirk, tük follikulunun deformasiyası, hormonal disbalans, anti-gigienik qulluq, axacağın daralması, genetik meyillilik və s.) tıxanması nəticəsində əmələ gələn şişəbənzər dəri törəməsidir. Ateroma bədənin tük inkişaf edən bütün səthində, xüsusilə də baş dərisində, alın, boyun, kürək, dodaq ətrafında, qasıq nahiyəsində əmələ gələ bilər. Bu sərt birləşdirici toxumadan təşkil olunmuş fibroz kapsulun içərisində sarı, bəzən ağımtıl və ya tündləşmiş rəngli, qatı və ya axıcı maye şəklində, bəzən çürüntülü, bəzən isə kalsinatlı möhtəviyyatı (dəri piyi, yəni neytral yağ, skvalen, xolesterin, efir lifləri, ölmüş epidermis hissəcikləri, keratin zülalının və s. toplusu) olan xoşxassəli törəmədir…\nPraktik olaraq həm kiçik, həm də böyük ölçülü (hətta giqant) ateromalar müşahidə olunur. Bədxassəli törəməyə çevrilmə xüsusiyyətinə demək olar ki, malik olmayan və əksər hallarda uzun müddətdə böyüyən bu törəmələr sadəcə estetik (kosmetik) deffekt sayılır. Tək və ya çoxsaylı ola bilər. Müalicəsi kistin kapsulunun daxili möhtəviyyatı ilə birlikdə çıxardılmasından və yaranma səbəbinə əsasən analoji profilaktik tədbirlərdən ibarətdir.\nDəri insan orqanizminin ən böyük orqanıdır və gözlə göründüyü üçün səthində baş verən ən kiçik dəyişikliyə belə diqqətli yanaşmaq ilkin etapda diaqnozun qoyulmasında və müalicəsində çox önəmlidir".\nMülaicəsi necə aparılmalıdır?\nGülnarə Quliyeva bildirib ki,həmin şişlər yüngül kəsik vasitəsilə dəridən götürülür:\n"Törəmə üzərindəki dərinin düyünün həcminə uyğun ölçüdə kəsik aparılması və kapsulun çıxardılmasından ibarətdir. Bəzi hallarda uzun illər mövcud olan böyük ölçülü düyünlərin səthindəki dəri öz elastikliyini itirə və ya başın tüklü hissəsində tük follikulları məhv ola bilər. Nəticədə boşalmış əlavə, yəni lazım olduğundan artıq dəri və ya ocaqlı alopesiya yaranır. Belə hallarda əlavə dəri də rezeksiya olunur və tikiş qoyulur. Məqsəd estetik görüntü, yəni hamar dəri səthini bərpa etməkdir. Tam ağrısız və steril şəraitdə icra olunan tək seansa arzuolunmaz bir və ya bir neçə ateroma kapsulunu çıxartmaq mümkündür. Biz bir prosedur zamanı irili-xırdalı ən çox 7 kapsul xaric etmişik".


lhamə Quliyevanın oğlu həbs edildi\nMovqe.az-ın Lent.az-a istinadən məlumatına görə, O.Nadirov Əliyev Səbuhi Bayram oğlunu şəxsi azadlığa çıxardacağına söz verərək, Əliyev Kənan və Umudov Mehmandan 75-80 min manat civarında pul alıb. Xalq artistinin oğlu daha sonra vədinə əməl etməyərək, pulu geri qaytarmaq istəməyib.\nO, cinayət məcəlləsinin 178,2.4 maddəsi ilə ittiham olunur.\nO.Nadirovun həyat yoldaşı Arifə Nadirova ölkə.az-a məsələ ilə bağlı açıqlama verib və məlumatın yalan olduğunu söyləyib:\n“Orxan hazırda rayondadır. Yayılan xəbərlər isə yalandır”.


Ağstafada karantin rejimini pozan kafe aşkarlanıb.\nDaxili İşlər Nazirliyinin Mətbuat Xidmətinin Gəncə regional qrupundan verilən məlumata görə, Ağstafa rayon Polis Şöbəsinin əməkdaşları inzibati ərazilərində xidmət aparan zamanı gecə saatlarında gizli şəkildə fəaliyyət göstərən kafe aşkarlayıb.\nObyekti icarə əsasında işlədən - Famil Yolçuyev və müştərilər- Nuranə Abduyeva, Etibar Atakişiyev, İlkin Yolçuzadə, Xanbaba Dünyəmov və Şərafət Məmmədova saxlanılaraq RPŞ-yə gətirilib və barələrində İnzibati Xətalar Məcəlləsinin 211-ci maddəsi (Epidemiya əleyhinə rejimin, sanitariya-gigiyena və karantin rejimlərinin pozulması) ilə protokol tərtib edilərək baxılması üçün rayon məhkəməsinə göndərilib.\nMəhkəmənin qərarı ilə N. Abduyeva 300 manat miqdarında cərimə edilib, E. Atakişiyev 15, F. Yolçuyev 20, İ. Yolçuzadə 7, X. Dünyəmov 15, Ş. Məmmədova isə 5 sutka müddətində inzibati qaydada həbs edilib.


Onlayn dələduzluqla məşğul olan şəxs saxlanıldı\nPolis maşını “Gelandewagen”lə toqquşdu - Video\nBakıda pul qazanmaq istəyən polis idarədən silah oğurladı\nDTX tərəfindən saxlanılan axund sərbəst buraxıldı - Yenilənib\nPolis maşına vurulan bayraqları sökür - Video\nPolkovnikin nəvəsi özünü asdı\n13.10.2021 | 09:58 Oxunma sayı: 188\nGəncədə onlayn dələduzluq etməkdə şübhəli bilinən şəxs saxlanılıb.\nGəncə şəhər Baş Polis İdarəsidən “Kriminalqafqaz”a verilən məlumata görə, sosial şəbəkələr vasitəsi ilə vətəndaşlara mebel dəstləri satmaq adı ilə dələduzluq etməkdə şübhəli bilinən Şəki şəhər sakini Səbuhi Əsmənzadə saxlanılıb.\nAraşdırmalar zamanı məlum olub ki, S. Əsmənzadə instagram sosial şəbəkəsində saxta səhifələr yaradaraq vətəndaşlara özünü başqa adlar ilə təqdim edib, ucuz mebel dəstləri satacağını vəd edərək, müəyyən məbləğləri onlayn yolla kart hesabına köçürdükdən sonra həmin şəxslərlə əlaqəni kəsib.\nBundan başqa saxlanılan şəxs Şəki şəhərində qeydiyyatda olmasına baxmayaraq, Bakı şəhərində müxtəlif evlər kirayələməklə və başqa-başqa şəxslərin adına bank kartı açaraq məsuliyyətdən yaxa qurtaracağını düşünərək mütəmadi olaraq mobil nömsəini və yaşadığı ünvanı dəyişib.\nKeçirilən istintaq-əməliyyat tədbirləri nəticəsində özünü tanınmış mebel firmalarının rəsmi nümayəndəsi kimi təqdim edən S. Əsmənzadənin cari ilin müxtəlif vaxtlarında hələlik 5 vətəndaşdan ümumilikdə 6200 manat pulu dələduzluq yolu ilə mənimsədiyi məlum olub.\nSaxlanılan şəxs barəsində cinayət işi başlanılıb, araşdırmalar davam etdirilir.\n“Mirvarinin üstündə oturub ona 26 bıçaq vurdum” - Sevgilisini öldürməsindən danışdı\nKeçmiş direktorun qanunsuz əməli ifşa olundu\nBakıda evli qadın itkin düşdü\n“Baron Seyid”ə hökm oxundu\nHəbsdən azad olunan şəxslərə 1000 manat müavinət ödənilir\nUşaq parkındakı atraksionları sındıran 5 kişi saxlanıldı\nHəftəsonu yol qəzalarında 6 piyada öldü\nBloqerin yeni evləndiyi həyat yoldaşını idmançı döyərək öldürüb? - Rəsmi açıqlama\nÖzündən 10 yaş balaca qızı qaçırdı - Dostları və özü həbs olundu\nGəncədə 17 yaşlı oğlan bıçaqlandı\nDTX-nin axtardığı 10 nəfər kimdir? - Fotolar\nBakıda dini bayraqlarla toy keçirənlər cərimələndi - Video\nŞəmkirdə avtoxuliqanlar saxlanıldı\nKeçmiş sevgilisini və onun tanışlarını vintaçanla vurana cəza verildi\nİcra başçısı maşınla adam vurub? - Açıqlama\nTelman İsmayılova siyasi sığınacaq bu səbəbdən verilibmiş...\nBiləsuvarda bir kişi dörd qonşusunu bıçaqladı\nSumqayıtda 30 yaşlı şəxs özünü binadan atdı\nAzərbaycanlı iş adamları necə müflis oldu ?\nCopyright © 2021 PITS


ABŞ prezidenti Co Bayden Azərbaycana birbaşa yardımın göstərilməsinə icazə verib.\n"The Hill"in aprelin 3-də verdiyi məlumata görə, bunu ABŞ-ın dövlət katibi Entoni Blinken deyib.\nOnun məlumatına görə, Bayden Konqresə 907-ci düzəlişin dayandırılması müddətinin uzadıldığı barədə xəbər verib.\n1992-ci ilin oktyabrında ABŞ Konqresi keçmiş sovet respublikalarına dövlət yardımının göstərilməsini tənzimləyən "Azadlığa Dəstək Aktı"nı qəbul edib. Bu qanuna edilən 907-ci düzəliş ABŞ hökumətinin Azərbaycanın rəsmi qurumlarına birbaşa yardım göstərməsinə qadağa qoyur.\n2002-ci ildən ABŞ prezidenti Düzəlişin qüvvədə qalmasını dayandırıb. 2009-cu ildə də eyni prosedur təkrarlanmışdı.\nABŞ Co Bayden Azərbaycan\n“Bir daha erməni xalqına deyirəm - Fransa sizinlədir və belə də qalacaq".


MATC.AZ: “Borussiya”nın forvardı ÇL-də yeni rekorda imza atdı\nAlmaniyanın "Borussiya" (Dortmund) klubunun hücumçusu Erlinq Haland yeni rekorda imza atıb.\nMatc.az xəbər verir ki, 20 yaşlı hücumçu Çempionlar Liqasında 15 qol həddinə ən tez çatan oyunçu olub.\nNorveçli forvard 4-cü turda evdə Belçika "Brügge"sini 3:0 hesabı ilə məğlub etdikləri matçda dubl edib. Haland turnirdəki 12 oyunda 16 qol vurub. Futbolçu Dortmund təmsilçisindən başqa sabiq klubu Avstriya "Zalsburq"unun heyətində də fərqlənib.\nNiderlandlı sabiq futbolçuyadək Rud van Nistelroy və hazırda İspaniya "Qranada"sında çıxış edən Roberto Soldado 19 oyunda 15 qola imza ata bilib.\nKriştiano Ronaldo 51, Lionel Messi 29, Robert Levandovski isə 25 görüşə 15 qol vurmağı bacarıb.\nQeyd edək ki, Erlinq Haland 2019-cu ilin dekabrında "Zalsburq"dan "Borussiya"ya keçib.


8 dəfədən çox tualetə gedirsinizsə... - TƏHLÜKƏ | Mynews.az\n8 dəfədən çox tualetə gedirsinizsə... - TƏHLÜKƏ\nUyğunsuz yerdə, uyğunsuz saatda tualetə getmək istəyirsiniz?\nYarım saatlıq da olsa, evdən çıxarkən əvvəl, ya sonra tualet istəyiniz yaranır? Hətta durum o qədər acınacaqlıdır ki, tualetə getməmək üçün su içməkdən imtina etmisiniz? Bunu çoxları sidik kisəsinin balaca olması ilə əlaqələndirirlər. Əslində isə sidik kisəsi kiçik deyil, daha aktivdir.\nMynews.az Lent.az-a istinadən xəbər verir ki, xüsusilə qadınlarda rastlanan və sosial həyata mənfi təsir edən çox aktiv sidik kisəsi problemi ilə bağlı detalları açıqlayır.\nÇox aktiv sidik kisəsi nədir?\nSidik torbası əzələsinin gərəksiz yerə sıxılması nəticəsində sosial həyata olduqca təsir edən bir xəstəlikdir. Normal halda sidik kisəsindəki sidik müəyyən bir həddə çatmadan tualetə getmək istəyi yaratmaz. Ancaq sidik kisəsi çox aktiv olduğu halda bir stəkan çay içəndə belə, tualetə dərhal getmək istəyi yaranır, hətta sidiyi qaçırma halları da olur.\nAnidən sidiyə getmək hissi yaranır.\nGündə 8 dəfədən çox tualetə gedirsiniz.\nGecələr tualetə getmək üçün tez-tez oyandığınızdan yuxu keyfiyyəti də azalıb. Çox ani gələn sidiyi hətta qaçıra bilirsiniz. Bu halda tez bir zamanda mütəxəssis yanına getməlisiniz.\nBu problem necə yaranır?\nBilinməyən səbəbdən sidik kisənizin əzələsi çox aktiv olur.\nİflic, parkinson, hidrosefali, beyin şişi, MS, travmatik beyin fəsadı, şəkər xəstəliyi kimi sağlıq durumuna mənfi təsir edən xəstəliklər də çox aktiv sidik kisəsi problemi yaşamanıza səbəb olur.\nNevroloji hallara bağlı olmayan, sıx sidik yolu infeksiyası, sidik kisəsi boyunun darlığı, sidik kisəsi şişi, sidik kisəsi daşı, sidik yollarındakı yad cismlər, prostat böyüməsi, cərrahi müdaxilələr kimi sağlamlıq problemləri də çox aktiv sidik kisəsi probleminə təsir edə bilir.\nMüalicəsi ilə yanaşı bəzi həyati vərdişləri dəyişdirmək, pelvik idman hərəkətləri etmək lazımdır. Bundan başqa sidik kisəsinə botoks tətbiqi, sidik kisəsini böyütmək kimi əməliyyatlar etmək də olur.\nÇox aktiv sidik kisəsi probleminə nəzarət etmək üçün\n- Piylənmədən qaçın. Sağlam çəkinizi qorumağa çalışın.\n- Siqaret və tütün məhsullarınızı həyatınızdan çıxarın.\n- Qəbizlik də bu problemə təsir edir. Ona görə lifli qidalar yeyin.\n- Axşam saatlarında sulu meyvə və tərəvəz yeməyin.\n- Sidik kisəsi problemini artıran pomidor, soda kimi məhsullardan uzaq durun.\n- Spirtli içki həddini azaldın.\n- Tualetə getdikdən sona bir neçə saniyə gözləyin.\n- Tualetə getmə sıxlığına nəzarət etmək üçün cədvəl hazırlayın.\n- Süni dadlandırıcılar, çox ədviyyatlı yeməklər, qazlı içkilərlə vidalaşın.\n- Kafein, qəhvə, çay qəbulunu azaldın.\n- Müntəzəm idman edin. Pelvik idman hərəkətləri gücsüzləşən və sidiyi saxlaya bilməyən əzələlərin güclənməsinə kömək edəcək.\nBu da Natavanla Dadonun möhtəşəm "Love story"si - İZLƏNMƏ REKORDU QIRAN - VİDEO


Bəs, Excel kimə lazımdır? | TechNet.Az\nYəqin ki, çoxlarınıza indi deyəcəyim mənzərə tanışdır. Sizin hansısa bir müəssisədə işlədiyinizi ətrafınız biləndə Sizi təbrik etməklə yanaşı bəzi özünəməxsus suallar verənlər də mövcuddur. Hər kəs üçün bir məqam daha vacibdir. Kimisi üçün Sizin əmək haqqınız, kimisi üçün perpektiviniz, kimisi üçün isə Sizin iş saatlarınız, kimisi üçün iş şəraitiniz maraqlı olur. Bütün bunlarla yanaşı elə bir kateqoriyada mövcuddur ki, Onlar üçün Sizin “komputerşik” və ya işinizin “komputer işi” olmağı daha vacibdir. Bəli, əgər Siz “komputerşik”sinizsə Onlar üçün pulu asan qazanan hesab edilirsiniz. Çünki, ənənəvi yollardan əlavə bu iş Onlar üçün asan pul qazanma yoludur.\nBəzən də ətrafındakı adamlar işlə maraqlananda Sizdən “komputer işi” olub-olmaması barədə soruşurlar və istəyirlər ki, həmin iş üzrə işləsinlər. Və ya, soruşanda ki, nə işləyirsən, cavab verirlər ki, bəs “komputer işi”dir.\nMəsələ odur ki, ilk növbədə bu “komputer işi” ətrafdan o qədər cəlbedici görünür ki, insanlar bunun üçün hansısa MMO (Mənşəyi məlum olmayan :)) kursa gedərək Office proqramlarını 3 aya “full” səviyyədə öyrənirlər.\nİnanın bunları qəti pafosla demirəm. Bizim də tələbəlik vaxtı etdiyimiz bir şeydir. Məni ilk dəfə Excellə ilk dəfə tanış edən müəlliməm bunun Worddən heç bir fərqinin olmamasını, sadəcə orda mətni bir açıq əraziyə, Exceldə isə xanalara yazılmasını və bunun əsasında toplama, çıxma edilə bilməsi haqqında demişdi. Wordə də yanaşması sadəcə mətn yazılır kimi öyrətmişdi. Hələ Accessi demirəm.\nİndi isə gələk əsas mətləbə. Excel də bu komputer proqramlarından sayılır və nəyə görə insanlar bunu öyrənməlidirlər? Nəyə görə bu proqram hal-hazırda bu qədər populyardır? Ümumiyyətlə, Exceli bilən “komputerşik” sayılırmı?\nBu məsələnin kökü hələ 1980ci illərə gedib çıxır. Belə ki, bu illərdə komputer sənayesində inkişaf, əməliyyat sistemlərinin təkmilləşdirilməsi əsas verdi ki, müəssisələr öz işlərini kağız üzərində, hesablama “şotka”larında deyil, komputerlərdə həyata keçirsinlər. Bunun müqabilində də müxtəlif hesablama proqramlarından istifadə etməyə başladılar.\nZaman-zaman bu proqramlar təkmilləşməyə, insanların işlərini asanlaşdırmağa başladı. Bəli, 90-cı illərdə ofis şəraitində hesablama işini hər kəs üçün asanlaşdırmaq üçün Excel proqramını daha da inkişaf etdirdi.\nGünümüzdə yaşadığımız ölkədə idarəetmədə ən çox istifadə edilən proqramlardan biri kimi Exceli qəbul etmək olar. İstər maliyyə sektoru, istər ticarət, istərsə də istehsalat olsun.\nİndi isə gələk Exceli öyrənərsək, bizə verəcəyi üstünlüklər bölməsinə\nExcel ən çətin hesablamaları belə asan şəkildə icra etməyə imkan verir.\nExcel vaxt qazandırır. Bu proqramda bildiyiniz əlavə alətləri yerində tətbiq etməklə vaxtınıza əməlli başlı qənaət edə bilərsiniz.\nExcel networkinginizi genişləndirir. İnanın gün ərzində aşağısı 3 insanla bu proqrama görə ünsiyyətdə oluram. İnsanlar qarşılarına çıxan problemlərlə bağlı Sənə yazır, Sən isə onlara kömək edəndə həm özünü xoşbəxt hiss etdirir, həm də bu münasibətlər dostluğa kimi gedib çıxır.\nExcel Sizə bazarda dəyərinizin artmasına köməklik edir. Bu gün iş elanlarının bəzilərində “Office proqramlarını yüksək səviyyədə bilməli (Xüsusiylə Exceli)” kimi sözlərə yəqin ki hər birimiz rast gəlmisiniz.\nExcel ofis dilidir. Bütün işçilər az qala özləri də bilmədən bu dildə danışır. Proqramçı dostlarımız təsdiqləyər, qarşı tərəf Sizdən nəsə istəyərsə, mütləq bunu “Exceldəki kimi” elə kimi sözlər işlədir\nİndi Siz qərar verin. Exceli bilən “komputerşik” sayılırmı? Excellə bağlı deyəcəklərim bu qədər. Növbəti yazılarımda Exceldə “olmazsa olmaz”lar haqqında danışacam.


ICAPP-ın baş katibi: "Qadınların seçkilərdə aktiv iştirakı diqqətimizi cəlb etdi"\n2 Noyabr 2015 14:35\n"Azərbaycanda dünən keçirilən parlament seçkilərində diqqəti ən çox cəlb edən məsələlərdən biri qadınların seçkilərdə aktiv iştirak etməsi idi".\nTeleqraf.com-un məlumatına görə, bunu Asiya Siyasi Partiyaları Beynəlxalq Konfransının (ICAPP) baş katibi Çinq Eui-Yong deyib.\nOnun sözlətinə görə, Mərkəzi Seçki Komissiyasının dəvəti ilə seçkiləri müşahidə etmək məqsədilə ilə Azərbaycana gəliblər. Dünən İCAPP-ın nümayəndələri müxtəlif məntəqələrə baş çəkib, eyni zamanda, məntəqələrdə səslərin hesablanması prosesində də iştirak ediblər.\nÇinq Eui-yong deyib ki, İCAPP nümayəndələrinin apatdığı müşahidələrin nəticələrinə görə, ümimilikdə seçki prosesi sülh şəraitində keçirilib, seçkilərin nəticələrinə təsit göstərə biləcək, demokratiyanın prinsiplərinə xələl gətirəcək heç bir hadisə baş verməyib.\nTəşkilatın baş katibi bildirib ki, seçki mıntəqələrində online kameraların quraşdırılması seçkilərin daha da şəffaf keçirilməsinə imkan veir: "Biz ümid edirik ki, bu il keçirilən parlament seçkiləri ölkədə demokratiyanın inkişafına daha müsbət təsir göstərəcək".


Cütlüyün təyyarə sərgüzəştləri təəccübləndirir-FOTO » Qadin.Net ~ İlk milli qadın portalı\nAmerikada uçuş zamanı təyyarədə çəkilən görüntülər hər kəsi təəccübləndirib.\nQadin.Net teleqraf-a istinadən xəbər verir ki, təyyarənin arxasına keçən cütlük etdikləri hərəkətlə insanları çaşdırıb.\nCütlük heç kimin onları görmədiyi zənn etdiyi bir vaxtda yoqa etməyə başlayıb. Gənclər xüsusi ilə qarın əzələlərini işlədən hərəkətlər edərək bir -birini qaldırıblar.\nQeyd edək ki, cütlüyün bu görüntüləri sosial mediada paylaşma rekordu qırıb. Bəziləri onları qınayarkən, çoxları da maraq çəkmək üçün bunun planlı olduğunu bildirib.\ninsanlar diqqet xesteliyine tutulub


Avarçəkənlərimiz dünya çempionatında mübarizəyə başlayıblar - Trend.Az\nAvarçəkənlərimiz dünya çempionatında mübarizəyə başlayıblar\nİdman Materials 24 İyul 2015 20:22\nAzərbaycan kayak və kanoeçiləri dünya çempionatında mübarizəyə başlayıblar.\nPortuqaliyanın Montemor-o-Velyo şəhərində yeniyetmələr və 23 yaşadək kayakçı və kanoeçilər arasında dünya çempionatı start götürüb.\nAzərbaycan Milli Avarçəkmə Federasiyasından Trend-ə verilən məlumata görə, nüfuzlu yarışda Azərbaycanı 4 idmançı təmsil edir.\nBu gün yeganə kayakçı Mirnazim Cavadov 1 nəfərlik qayıqla (K-1) 200 metr məsafəyə seçmə yürüşə qatılacaq. Bakı vaxtı ilə saat 20:20-də başlayacaq yürüşdə onun rəqibləri Yordi Ekkles (Böyük Britaniya), Nikola Cuteski (Makedoniya), Endryu Roy (Yeni Zelandiya), Marko Draqosavlyeviç (Serbiya), Borislav Laziç (Türkiyə), Roberts Akmens (Latviya), Orion Pilo (Danimarka), Hayk Qasparyan (Ermənistan) olacaq. İlk 7 yeri tutanlar yarımfinala yüksələcəklər.


“Topaz”da bu gün: 16 canlı, 9 təkli oyun - Olimpiya Idman NövləriOlimpiya Idman Növləri\n13 noyabr 2018 / 10:30 Baxış sayı: 171\nMilli komandaların oyunları ilə əlaqədar ölkə çempionatlarında fasilə yarandığından, bu günlərdə əsasən aşağı liqaların qarşılaşmaları keçirilir. Allsport.az saytı xəbər verir ki, Azərbaycanın yeganə qanuni mərc oyunları olan “Topaz”ın bugünkü proqramında ümumilikdə 53 oyun yer alıb. Bu matçların böyük əksəriyyəti İngiltərəninin aşağı liqalarının və kubok turnirinin görüşləridir.\nMərc həvəskarlarının marağını nəzərə alan “Topaz” bugünkü qarşılaşmaların 9-na “təkli oyun” statusu verib. 16 matça isə canlı mərc etmək olar.Digər komanda idman növlərinə marağı olanlar isə “Topaz”ın basketbol və voleybol proqramından istifadə edə bilər. Bu gün həm basketbol, həm də voleybol turnirlərində kifayət qədər oyun var. Necə deyərlər, təklif bizdən, qazanmaq isə sizdən. Ən rahat və daha tez əldə edilən qazanc “Topaz”dadır.


Əkrəm Əylisli: 'Təklif olundu ki, ailəmlə birlikdə xaricə gedim...'\nQalmaqallı yazıçı "Peşman deyiləm", söylədi, barəsindəki bütün iddialara cavab verdi\n“Daş yuxular” əsərinin müəllifi olan yazıçı Əkrəm Əylisli haqqında mətbuatda demək olar ki, hər gün ağır ittihamlara rast gəlirik. Adı çəkilən əsərin erməni sevgisi ilə azərbaycanlıların əleyhinə yazıldığını iddia edənlər, yazıçının satqın olduğunu deyənlər, bu əsərlə Nobel mükafatı almağı hədəf götürdüyünü söyləyənlər az deyil. Ümumi ictimai rəyi nəzərə alsaq, onlar bir çox məqamlarda haqsız da deyil.\n“Yeni Müsavat” qəzeti olaraq bu deyilənlərə və Əkrəm Əylislinin ölkədən çıxışı zamanı yaşanan qalmaqala aydınlıq gətirmək üçün yazıçının özü ilə əlaqə saxladıq. Onunla tam səmimi, qərəzsiz və obyektiv şəkildə söhbət aparmağa çalışdıq. Əlbəttə, Əkrəm Əylisliyə çox çətin suallar vermək olardı. Ancaq məqsədimiz onu susdurmaq yox, danışdırmaq olduğu üçün bunu etmədik. Bu müsahibədə 79 yaşlı bir Əkrəm Əylislini və onun ürəyindən keçənləri oxucuya təqdim edirik.\n- Əkrəm müəllim, sizin haqqınızda müxtəlif fikirlər səslənir ki, ermənipərəstsiniz, öz xalqınıza ermənilər qədər nifrət edirsiniz...\n- Vallah, indi kim nə istəyir, onu da deyir. Mən hər bir fikrin deyilməsinə razıyam. Ancaq şər atmaq olmaz. Mən çox şərləndim, şərin içində çox oldum. Bundan sonra şər içində yaşamaq istəmirəm. Çünki bizim konstitusiyamız var, qanunlarımız var, insana söz demək azadlığı verilir. Mənim yazımı bu cür təhrif etmək istəyən, özünü mənim yazım üstündə vətənpərvər göstərmək istəyən, bunun üçün dəridən-qabıqdan çıxan nə qədər insanlar oldu... Mən bu insanları sayıb bir yerə yığa da bilmirəm. Ancaq bilən bilir ki, yazıçı heç vaxt öz əsərindən öz xalqına qarşı istifadə etməz, öz əsəri ilə öz xalqını aşağılamaz. Ümumiyyətlə, bu, yazıçıya yaraşmaz, o ki qaldı mənim kimi yazıçıya. Neçə illər Azərbaycan ədəbiyyatına tam təmənnasız və bütün varlığımla xidmət etmişəm, can qoymuşam. Gördüyüm işləri sadalasan, haqqımda deyilən sözlərdən daha ağır gələr. Cavan vaxtımda “Gənclik” nəşriyyatında işləmişəm və bəzi yazıçıların o vaxt çap olunması mümkün olmayan əsərlərini çapa salmışam. İndi az-çox tanınan yazıçıların hamısı o vaxt rəhbərlik etdiyim “Azərbaycan” jurnalından çıxıblar. İndi bunların hamısının üstündən xətt çəkib yazıçıya qarşı onun əsərinə görə ittihamlar yağdırmaq, erməni sevgisində günahlandırmaq heç bir şəxsə yaraşmır. İstəməzdim ki, adını ziyalı qoyan, özünü bu xalqın təəssübkeşi kimi göstərənlər belə söhbətləri dillərinə gətirsin. Söhbət ondadır ki, bu milli təəssübkeşlik artıq öz həqiqi mənasından uzaqlaşıb. Mənə elə gəlir ki, bunlar hamısı hər kəsə məlumdur.\n“Bir adam millətini çox sevdiyini deyirsə, deməli, yalan söyləyir. Millət sevgisi dildə yox, qəlbdə olur”\nHəmişə bu fikirdə olmuşam ki, bir adam millətini çox sevdiyini deyirsə, artıq o yerdə dayanmaq lazımdır. Mən o sevgiyə inanmıram. Çünki millətə olan sevgi heç vaxt dilə vurmaz, ya da qələmin ucunda olmaz. Millətə sevgi qəlbin dərinliyində olur. Bunu həmişə belə başa düşmüşəm. Yaradıcı adamam, həyatım boyu müşahidə eləmişəm ki, vətən sevgisini dilinin ucunda gəzdirənlər çox tez satılırlar. Ordan-ora tullanırlar, burdan-bura hoppanırlar, payları az düşəndə keçirlər pay çox verilən yerə. Ümumiyyətlə, mən bu iki xalqın, yəni erməni və Azərbaycan xalqının fəlakəti üstündə özünə gün-güzəran düzəldən, karyera quran, özünü yuxarılara qaldırmağa çalışan insanların yuxarıda duracağına inanmıram. İnana da bilmərəm. Çünki bu iki xalqın fəlakəti mənim üçün xalqların fəlakətidir. Mən o qədər erməni tanıyıram ki, Azərbaycana böyük məhəbbəti var. Moskvada universitetdə oxuyanda bizim erməni müəllimlərimiz var idi ki, azərbaycanlı tələbələrin gözünün yağını yeyirdilər. Yaxşını da, pisi də demək lazımdır. Sadə insanların, sadə ermənilərin və sadə azərbaycanlıların fəlakəti üstündə nə qazanırlarsa, özlərinin olsun. Ancaq bundan sonra bu qazanc üçün mənbəyi dəyişsinlər. Nə vaxtacan fəlakətlər üzərindən qazanc əldə edəcəklər.\n- Əkrəm müəllim, İkinci Qarabağ Müharibəsinin başlayacağı məsələsi getdikcə aktuallaşır. Müharibənin başlamasını istəyirsinizmi?\n“Sadəcə, bu əsərin mövzusu bugünkü günlə səsləşmədiyi üçün, belə haray-həşir qopdu”\n- Mən heç vaxt müharibə istəməmişəm. İstəyirəm ki, bu məsələ ədalətli yolla həll olunsun. Müharibə başlasa, yenə də qan töküləcək, evlərdə yas düşəcək, anaların gözü yaşlı qalacaq, gəlinlərimiz ərsiz, balalarımız atasız qalacaq. Yəni, prosesin davamı bu olacaq. Ancaq çoxları kimi mən də düşünürəm ki, bacarıb bu məsələni sülh yolu ilə həll eləsinlər. Bütün müharibələrin axırı sülhlə qurtarır. Bu məsələ də nə qədər tez sülhlə qurtarsa, mənə görə yaxşı olar. Ancaq indiki zamanda bu sözü deyəndə, o yandan bir nadan tapılır, qışqırır ki, hə, filankəs istəmir torpaqlarımız azad olsun. Bu cür söhbətlərə getmək lazım deyil. Bunlar əndazədən çıxmış mənasız söhbətlərdir. Hər bir yazıçı kimi mənim üçün də insan taleyi qiymətlidir. Tolstoyun məşhur bir söz var ki, dünyada heç nə bir uşağın göz yaşına dəyməz. Mən istəmirəm ki, yenə qan-qada olsun. Mənə elə gəlir ki, həm azərbaycanlılar, həm də ermənilər siyasi iradəni bir yerə qoysalar, bu məsələni sülh yolu ilə həll eləmək olar.\n- Ölkədən çıxışınıza qadağa qoyulması və hava limanında yaşanan məlum olayla bağlı mətbuatda yazılanlara bir aydınlıq gətirə bilərsinizmi?\n“İndi az-çox tanınan yazıçıların hamısı o vaxt rəhbərlik etdiyim “Azərbaycan” jurnalından çıxıblar”\n- (Gülür) O elə gülünc bir şey idi ki, inanmıram bu 10 milyonluq Azərbaycan xalqından 100 nəfər ona inansın. Deyirlər ki, guya mən kiməsə əl qaldırmışam. Bu, heç mənə sərf eləmir axı. İkinci də mən bilirəm ki, günah həmin nəzarətçidə deyil, ona tapşırıq verilib, o da icra edir. Yoxsa mənimlə nə işi var? Yüzlərlə adam gəlib gedir, tapşırıq olmasa niyə mənə mane olsun ki... Mən gedişimə mane olan adamın heç bir günahı olmadığını bilə-bilə onunla heç söz də güləşdirmərəm. Əl qaldırmaq məsələsinə gəlincə, xalis fantastikadır.\n- Bəs, hadisə əslində necə oldu?\n- Hadisə belə oldu ki, hava limanında keçmək istəyəndə, mənə dedilər ki, siz bir qədər gözləyin. O qədər gözlətdilər ki, təyyarə yola düşdü. Sonra mən onlardan xahiş etdim ki, beynəlxalq tədbirə gedirəm. Orada 20 ölkənin ədəbiyyat adamları iştirak edəcəklər. Yaxşı deyil axı, 19 ölkənin yazıçısı gəldi, biri gəlmədi. Bu istər-istəməz rezonans doğuracaq. Xahiş etdim ki, məni başqa bir reyslə yola salsınlar. Onlar da getdilər, məsləhətləşdilər və təxminən 15 saat sonra belə qərara gəldilər ki, mən kimisə döymüşəm. Halbuki, orada əlavə söhbət olmayıb. Heç mən istəmirdim ki, belə bir hadisə olsun. Çünki bütün qəzetlər yazdılar və bu, mənə lazım deyildi. Mən ömrümdə Venesiyanı görməmişdim, gedib oranı görmək, dünya yazıçıları ilə birlikdə gəzib-dolanmaq istəyirdim. Bu hadisədən bir-iki gün sonra orada edəcəyim çıxışın mətnini də burada nəşr elədim ki, baxın, görün mən orada nə deyəcəkdim. Mən vətəndən çıxandan sonra vətən haqqında pis heç nə danışa bilmirəm, çünki bu mənə satqınlıq kimi görünür. Ölkədən kənarda mən heç vaxt azərbaycanlılar haqqında mənfi danışmamışam. Öz içimizdə isə hər zaman gördüyüm problemləri tənqid etmişəm.\n“Özünü mənim yazım üstündə vətənpərvər göstərmək istəyən, bunun üçün dəridən-qabıqdan çıxan nə qədər insanlar oldu...”\n“Azərbaycan” jurnalında işləyəndə mən bütün KQB ilə qarşı-qarşıya durmuşdum. İki gündən bir KQB-nin ədəbiyyat üzrə kuratoru bizim jurnalın yeni nömrəsini qoltuğuna vurub Yazıçılar Birliyinə gəlirdi. Ancaq mənim o dövrdə “Azərbaycan” jurnalında çap elədiyim əsərlərin bir qismini bəlkə indi də çap eləmək mümkün deyil (gülür). Mən nə yazıda, nə böyük tədbirlərdə əqidəmin, ürəyimin əleyhinə getməmişəm, ağlımdan gələni demişəm. Əgər burada sözümü deyə bilirəmsə, qaçıb gedib xaricdə niyə söz deməliyəm? Yəni, bunlar anlaşılmaz şeylərdir.\n- Sizin haqqınızda iddialar dolaşdı ki, xaricə qaçmaq istəmisiniz. Bəs ümumiyyətlə, “Daş yuxular” əsəri ilə bağlı ittihamlardan sonra xaricə getmək, orada yaşamaq arzunuz olubmu?\n- Mətbuatda kimsə yazmışdı ki, Əkrəm Əylisli xaricə qaçmaq istəyir ki, orada öz əsərinə görə Nobel mükafatı alsın. Bu, çox avam söhbətdir. Elə bil ki, Nobel mükafatını Venesiyada küçələrə töküblər, mən gedən kimi alıram. 2013-cü ildə bu proses başlayanda mənə beynəlxalq “Pen klub” xətti ilə çox gözəl imkan təklif etdilər ki, ailəmlə birgə gedim orada yaşayım. Mən xaricə gedib, orada yaşamaq istəsəydim, o zaman gedib yaşayardım.\n- “Daş yuxular”a görə, sonradan peşman oldunuzmu?\n- Əgər mən o əsəri hansısa təmənna ilə yazmış olsaydım, bəlkə də peşman olardım. Bu əsər mənim yaradıcılığımın bir növ davamıdır. Həmişə belə yazmışam. Sadəcə bu əsərin mövzusu bugünkü günlə səsləşmədiyi üçün, belə haray-həşir qopdu. Yazıçıların bir çoxunun əsərləri yaşadıqları dövrlə səsləşmir. Ancaq o əsərdə yazdıqlarım hamıya bəlli olan söhbətlərdir. Mən bu əsəri ermənilər üçün yox, özümüzkülər üçün, azərbaycanlılar üçün yazmışam axı. Bu əsərimlə xeyli ermənini Azərbaycana qarşı nifrət eləməkdən hifz elədim. Xeyli erməni var ki, bu əsəri oxuyandan sonra bizim xalqımıza nifrət eləyə bilməz. Yazıçı elə “vətəni sevirəm” deyib, bağıra-bağıra çıxışlar etməklə kifayətlənməməlidir. Yazıçı bağırmır. Özünün gördüyünü, duyduğunu, xalqın gələcəyinə xidmət edəcəyinə inandığı şeyləri yazır. Millətçilik artıq XXI əsrin vəbasına çevrilib. Milləti sevmək başqa şeydir, millətçilik başqa şeydir. Dünyanın hər yerində dava gedir. O nə qədər tez qurtarsa, bir o qədər yaxşı olar. Mən yaddaşından çəkinən adam deyiləm. Əgər o əsərdə hansısa məlum olmayan bir şeyi açıb demiş olsaydım, onda peşman olardım. Ancaq Bakıda baş verən o hadisələr hamının gözünün qabağında olmuşdu. Yəni biz kimin gözündə yüksəlirik ki, gördüyümüz şeyi deməməklə? Mən bizdə olanları yazmışam. Ermənistanda nə olduğunu da qoy onlar desin. Hər kəs öz günahını yumalıdır.\n- Gələcək üçün ölkədən getmək fikriniz varmı?\n“Ermənilərlə yaxın 5-6 aya, ən uzağı 1 ilə problem həll olunacaq, hər şey ötüb keçəcək, münasibətlər qaydasına düşəcək, qonşuluq əlaqələri qurulacaq”\n- Ay qızım, ölkədən getmək istəsəydim, bunu çoxdan edərdim. Mən ki, hər gün o təhqirlərə dözürəm. Səviyyəsi olmayan, mənim heç dırnağıma da dəyməyən, əlimə su tökməyə layiq olmayan adamlar mənə ağzına gələni deyiblər, mən isə buna dözmüşəm. Nəyə görə? Gedərdim də, niyə getmədim? Bir dəfə də ölkədən çıxmışam, Türkiyəyə getmişəm, ordan dünyanın hər yerinə yol var. Mən çoxdan gedə bilərdim. Heç vaxt getmək niyyətim olmayıb. Mən ölkəmi, vətənimi heç kimə, heç nəyə dəyişmərəm. Sadəcə dövrün tərs damarı tutub, qızım. Siz elə bilməyin ki, bu ab-hava belə qalacaq. Tam arxayınam ki, yaxın 5-6 aya, ən uzağı 1 ilə bu məsələ həll olunacaq, hər şey ötüb keçəcək, münasibətlər qaydasına düşəcək, qonşuluq əlaqələri qurulacaq. Çünki bu müharibə heç bir xalqın rahat, demokratik şəraitdə bir insan kimi yaşamağına imkan vermir. Bu düşmənçilik götürüləcək və insanlar yenə bir yerdə yaşayacaqlar. Buna inanmadan yaşamaq olmaz. Bu gedişatın axırı yoxdur axı. Mən başa düşə bilmirəm, bir insanın ölümü niyə ağrıtmır bunları? Mən 1992-ci ildə bir dəfə şəhidin yas yerində olmuşam. İndi də şəhid anasının səsi qulağından getmir, saçlarını necə yolub ağladığı gözümün önündən getmir. Bu mənzərəni niyə biz yenidən yaşamalıyıq. Yaşamasaq yaxşıdı.


Ölkəyə ətinin kilosu 1000 dollara satılan inək gətirilir: bahalı pivə içir, masaj olunur » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nSfera.az xəbər verir ki, Cebhe.info-ya açıqlama verən Kənd Təsərrüfatı Nazirliyinin Respublika Süni Mayalandırma Mərkəzinin direktoru Ramiq Abbasov bu fərqi heyvanların daşıdığı genetik kodlardan asılı olaraq özünəməxsusluğu ilə əlaqələndirib:\n"Elmdə genefond və adaptasiya deyilən terminlər var. Hər bir ölkənin öz genefondu var. O ölkədə yetişdirilən heyvanların ət və südündəki dad həmin ölkədə yetişdirilən heyvanların genetik kodlarından asılıdır. Bizə yerli heyvanın əti və südü necə xoş gəlirsə, cins heyvanları yetişdirən ölkələrə də o heyvanların ət və südü xoş gəlir. Azərbaycanda Qərb bölgəsində heyvan saxlayanlar düşünür ki, 5 inəyi varsa, onları meşəyə buraxacaq və inəklər günlərlə otlayıb qayıdacaq. Lakin cins heyvanlar xüsusi bəslənmə tələb etdiyi və ya baha olduğu üçün hər kəs saxlaya bilmir. Onlara xüsusi yemlər verilir, vaksinlər vurulur və s. Lakin bununla bərabər onların məhsuldarlığı da yerli heyvanlarınkından qat-qat çoxdur".\n""Məhsul heyvanın ağzındadır". Yəni ona nə yem verirsənsə, o tərkibdə də məhsul alırsan. Baxmayaraq ki, dağın yamaclarında, düzənliklərdə bitən otları yeyən heyvanın əti və südü cins heyvanınkından daha dadlıdır, ancaq torpaqların getdikcə özəlləşdirilməsi, otlaq sahələrinin qıtlığı cins heyvanlar saxlamağı tələb edir. Amma bununla bərabər yerli genefondu da qorumaq lazımdır. Bir Avropa cinsi olan inəkdən gün ərzində 30-40 litr süd əldə etmək olur. Dünya institutları bunun sübut edib ki, süni mayalanma yolu ilə dünyada ət ehtiyacını təmin etmək olar. Yerli heyvana verilən yemləri cins heyvana versək də, eyni dadlı məhsulu ala bilmərik. Çünki burada irsiyyət rol oynayır. İrsi daşıyıcılar və genetik inkişaf alınan məhsulda dad fərqinin yaranmasını şərtləndirir. Bir də bu cins heyvanların ətlik və südlük cinslərindən asılı olaraq süd və ətində fərq olur. Yəni əgər biz südlük heyvana 10 kq güclü yem veririksə, heyvan bu yemin 90%-ni südə, 10%-ni isə bədənin inkişafına sərf edəcək. Onlar sanki bir süd makinası kimi hazırlanıb. Bir gün bu heyvana gündəlik normadan az süd almaq üçün az yem verilərsə, o zaman həmin heyvanın taqətsizlikdən dizi qatlanır və çökür. Ətlik cinsdə isə bunun əksi olacaq. Yəni yemin 90%-ni ətə, 10%-ni isə südə verəcək. Bu gün dünya bazarında "mərmər ət" deyilən ət var. Bu, "Kobi" cinsindən olan inəkdən və Yaponiyada saxlanılan "Vaqiu" inəklərindən alınır. Ət sanki mərmərə bənzəyir. Bu səbəbdən əti "mərmər mal əti" adlandırırlar. Buna səbəb heyvanların xüsusi qulluq və saxlanma şəraiti tələb etməsidir. Bu inəklər seçilmiş otlar və buğda ilə qidalanırlar, premium sinfinə məxsus bahalı pivə içir və stressə qarşı masaj edilirlər. Bu, həm də yağın onların bədənində bərabər paylanmasına kömək edir. Bu ətin bir kiloqramı 1000 dollardır. Ətin tərkibini əsasən zülallar, yağlar, karbohidratlar, mineral duzlar və vitaminlər təşkil edir".\nHəmsöhbətimiz bildirib ki, "Gilan Holding" bu heyvan cinslərindən Azərbaycana gətirəcək və artıq sifariş verilib.


Əsrlərin musiqi əsrarı - Hürriyyət\nƏsrlərin musiqi əsrarı\n11:05 - 05 May, 2017\n…Onların içərisində əvvəlcə ilahiləşdirilib, sonra yandırılanı, həbsə salınanı, hətta birdəfəlik qadağan ediləni də olub\n(Əvvəli bu linkdə: http://hurriyyet.org/xeberlenti/26333-srlrin-musiqi-srari.html)\nİnsan hisslərinin tüğyanını ifadə etmək üçün çox vaxt söz aciz qalır, musiqi isə hər şeyə qadirdir. İstər musiqinin, istərsə də musiqi alətlərinin tarixi bəşər cəmiyyətinin tarixi kimi əsrarəngiz və keşməkeşlidir. Musiqi alətləri bir gün insan kimi dil açıb danışa bilsəydilər, nələr eşitməzdik?!\nOnların içərisində əvvəlcə ilahiləşdirilib, sonra yandırılanı da, həbsə salınanı da, hətta birdəfəlik qadağan ediləni də olub.\nQədim şumerlərdə dövlət ierarxiyasında musiqiçi və müğənnilər allahlardan və hökmdarlardan sonra üçüncü yeri tuturdular. “Allahların qəlbində ancaq gözəl səs və musiqi ilə rəhm oyatmaq olar”, – deyən şumerlər elə hesab edirdilər ki, adi insanlara nisbətən musiqi və müğənnilər göylərə daha yaxındırlar.\n…İri nağaralarda çalmaq hüququ ancaq kahinlərə məxsus idi. İndinin özündə də Afrika qəbilələri var ki, onlar öz tam-tamlarına hər adamı yaxın buraxmırlar. Bu baraban tam-tamların şərəfinə hətta balaca koma-məbədlər də tikirlər.\nQədim Misirdə cəng İzida və Osirisə həsr olunduğu üçün çox vaxt məbədləri, sarayları tərk etmirdi. Adi camaat nadir hallarda cəngin incə, ürəyəyatan səsini eşidə bilərdi. Mahir ney və cəng çalanların böyük imtiyazları vardı.\nMaraqlı bir faktı da göstərmək yerinə düşər. E.ə. XXIII əsrdə yaşamış fironlardan biri məzar piramidasının yanında sevimli musiqiçinin heykəlini qoymağı əmr etmişdi. Firon Userkaf bəşər tarixində ilk dəfə sənət adamının şərəfinə abidə ucaltmışdı. Nə az, nə çox, düz dörd min il bundan əvvəl!\nƏsatirə görə, ilahə Afina bir gün yan tütəyi (fleyta) çalmaq istəyir, amma ovurdlarının çox şişməyini görüb əsəbiləşir və aləti yerə çırpır.\nAmma azadlığı hər şeydən üstün tutan ellin ilahə Afinanı nə qədər sevsə də, yan tütəyindən-fieytadan əl çəkmədi.\nMəğrur spartalılar, İskəndərin zəhmli falanqası, Afina şəhərinin hoplitləri döyüşə ancaq bu alətin müşayiətilə gedirdilər. E.ə. 300-cü illərdə yaşamış fleyta çalan Lamiya ifaçılıq məharəti ilə elə şöhrət qazanmışdı ki, xalq onun heykəlini qoymuş, hətta şərəfinə məbəd də tikmişdi!\nE.ə. 620-ci illərdə yaşamış, lira çalmaqda bütün Elladada tayı-bərabəri olmayan Orion vəfat edəndə xalq onun ölümünə inanmadı. Nə qədər poetik əsatirlər yaranmışdı! Hamı sidq-dillə inanırdı ki, Zevs öz eyş-işrət məclisini rövnəqləndirmək üçün Orionu lirası ilə birlikdə göylərə qaldırmışdır, indi astronomiyadan hamıya bəlli olan Orion, lira ulduz toplularının adları bu gözəl əsatirlərlə bağlıdır.\nHələ e.ə. V əsrdə yaşamış böyük Çin filosofu Konfutsi yazırdı: “Ölkənin mənəvi aləmini və necə idarə olunduğunu bilmək istəyirsinizsə, onun musiqisinə qulaq asın”.\nQədim Çində müğənni və musiqiçilər əsrlər boyu xüsusi dövlət nəzarəti altında idilər. Xüsusi saray dəftərxanası mövcud musiqi tonlarını, melodiyaları kanon şəklinə salaraq ifaçılıq zamanı ən kiçik sapıntıya qarşı mübarizə aparırdı.\nEramızın 364-cü ilində Çin imperatoru alimlərin məsləhəti ilə, xalqa döyüşkənlik, vətənpərvərlik hisslərinin aşılanması üçün insanlarda lirik hisslər oyada bilən, ahu-nalə ilə dolu olan həzin musiqinin qadağan edilməsi haqqında xüsusi fərman vermişdi.\nQədim Hindistanda allahların neməti sayılan musiqi, demək olar ki, müqəddəslik zirvəsində dururdu. Qədim hindlilər musiqinin qüdrəti qarşısında elə sitayiş edirdilər ki, hətta bir sıra melodiya və havaları ifa etməkdən çəkinirdilər, inanırdılar ki, bəzi sehrli, əsrarəngiz mahnılar onları oxumağa cürət etmiş xanəndəni yandırıb külə döndərə bilər.\n…Atəşpərəstliyin hakim olduğu ölkələrdə musiqiçilər kasta qanunlarına görə, ictimai ierarxiyanın dördüncü pilləsində dururdular. Qəribə görünsə də, qeyd etmək lazımdır ki, ən aşağı təbəqə sayılan zəhmətkeş xalq kütləsi nəinki bəzi musiqi alətlərini çalmaq, hətta onlara qulaq asmaq hüququndan məhrum idi. Amma atəşpərəstlik dövründə musiqi mədəniyyəti, bəstəkarlar elə zirvələr fəth etmişdir ki, XX əsrin Avropa tədqiqatçıları bunları öyrənəndə çox vaxt öz kəşflərinə inana bilmirlər. Qəribə haldır-şimallı-cənublu Azərbaycan mədəniyyətinin üstünə “Sasani sivilizasiyası və mədəniyyəti” möhürü vurulub. Bu məsələnin üzərinə qayıdacağıq…\nOnu əlavə etmək istərdim ki, atəşpərəstlik dövründə iki xanəndə saxlamaq ölkəyə sahiblik etməyə bərabər idi.\n…Xristian Avropanın XVIII əsrin sonundan etibarən musiqi mədəniyyəti sahəsindəki nailiyyətləri çoxunu təəccübləndirir.\nOnu da unutmaq lazım deyil ki, Baxdan tutmuş Verdiyə qədər böyük bəstəkarlar ordusunu yetişdirmək üçün Avropa nə az, nə çox, min ildən artıq vaxt sərf etmişdi.\nMüsəlmanlar Piriney yarımadasını tutub orada əzəmətli Kordova xilafəti yaratmaq üçün üçcə il zəhmət çəkmişdilər, amma xristian Avropasının sayseçmə orduları zaman-zaman, çaylar qədər insan qanı axıdaraq düz yeddi yüz ilə müsəlmanları ölüm-zülümlə Afrikaya sıxışdıra bilmişdi. Ecazkar memarlıq abidələri, sonralar Avropa ədəbiyyatının inkişaf etməsində mühüm rol oynamış poeziya, İbn-Rüşd (Averroes) fəlsəfəsi, daha nələr, nələr…\nÇox az adam bilir ki, XVII əsrin əvvəllərində kübar salonlarda görünməyə başlamış skripka, violonçel və kontrabas kimi alətlər Əndəlüs rübabının əsasında düzəldilmişdi. Avropa musiqisi Kordova xilafətinin musiqi xəzinəsindən 30 min musiqi qamması əxz etmişdi. (“Artist” jurnalı, 1893-cü il, yanvar. № 26. səh. 126).\nPiriney yarımadasında neçə əsr ərzində müsəlman alimlərinin hər sahədə əldə etdikləri nailiyyətlər Avropa elmi və sivilizasiyasının sonrakı inkişafı üçün möhkəm bünövrə rolunu oynadı. Əndəlüs-Kordova İslam poeziyasının, fəlsəfə və dəqiq elmlərinin, dekorativ sənətinin Avropanın sonrakı inkişafında oynadığı rola cildlərlə tədqiqat əsərləri həsr olunub. insafən demək lazımdır ki, İslam musiqi mədəniyyətinin əhəmiyyətinə də layiqli qiymət vermiş alim və tədqiqatçıları da sayıb qurtarmaq olmur. Amma bütün bunlar sonralar baş verəcək… İndi isə, ilkin dövrlərdə xristian dininin müsiqiyə münasibətinə nəzər salaq.\nXristianlığın görkəmli ilahiyyatçı “alimlərindən” sayılan İohan Zlatoust (347-407), Qeysəriyyəli İeronim (330-420), Kiprian (IX əsr) və başqaları musiqi alətlərinin ümumiyyətlə, məhv edilməsini tələb edirdilər. XII əsrdə yaşamış pravoslav kilsə xadimi Kirili Turovski musiqi alətlərini “iblis oyuncağı” adlandıraraq onlara əl vuranları cəhənnəmlə hədələyirdi.\nXVI əsrdə tərtib olunmuş, rus xalqının, hətta ailə-məişət münasibətlərini də “tənzim edən“ “Domostroy” məcəlləsi musiqi alətlərində çalmağı ən mürtəd əməl kimi qiymətləndirirdi.\nRus çarı Aleksey Mixayloviç 1636 və 1648-ci illərdə iki fərman vermişdi. Hər iki fərmana görə, evlərdə musiqi aləti saxlamaq qadağan olunurdu. Maraqlı burasıdır ki, bu dövrdə Rusiyada musiqi aləti deyilən elə bir şey də yox idi. İnək buynuzundan düzəldilmiş düdüklər, balaca tütək və gil fit…\nVəssalam! İki məlum simli alətə gəldikdə isə, “əsl milli” alət sayılan qüsli varyaqlardan, balalayka isə tatarlardan əxz olunmuşdu. Qarmonun rus məişətində görünüb, özünə vətəndaşlıq hüququ qazanmasına isə iki əsrə qədər vaxt qalmışdı.\nMusiqi tarixi ilə, musiqi alətləri ilə bağlı hadisələr, macəralar saysız-hesabsızdır. Onları yuxarıdakı fraqmentlər şəklində nəql etsək, bir kitab azlıq edər. Bəzi mətləbləri açana qədər istərdim xalqımıza məxsus olan bir neçə musiqi alətinin tarixindən söhbət açım.\nƏvvəlki məqalə“Yoxsulluq, işsizlik 5 faizə düşüb” – İlham Əliyev\nNövbəti məqalədəSürücünün tanışlıq təklifini rədd edən qadın vəhşicəsinə döyüldü, qulağı cırıldı – BAKIDA